Cikgu Ni Bezakan Jadual Waktu Sekolah Rendah Di 5 Negara, Memang Beza Sungguh Dengan Kita!

Banyak sebenarnya kebaikan yang dapat dipelajari daripada perkongsian Cikgu Mohd Fadli Salleh ini apabila mendedahkan beberapa jadual waktu sekolah rendah di beberapa negara termasuk jadual waktu anak-anak kita di Malaysia.

Terbukti bagai langit dengan bumi jaraknya.

Sungguh, tidak keterlaluan kiranya bila kita mengatakan bahawa kini sudah tiba masanya bilangan subjek dan sukatan pelajaran untuk anak-anak kita dikurangkan atau dijajarkan semula demi melahirkan generasi yang lebih kreatif, inovasi dan berdaya maju seperti anak-anak di Finland umpamanya.

Mungkin kita hairan kenapa boleh Finland dengan hanya 5 jam pelajaran sehari, tanpa kerja sekolah dan ujian boleh meraih taraf negara dengan pendidikan terbaik di dunia.

Malah jadual hariannya juga  tidak terus menerus belajar tanpa henti, anak-anak dapat waktu rehat secukupnya 15 minit sebelum menyambung pembelajaran untuk 45 minit seterusnya. Begitulah antara istimewanya jadual waktu yang dipraktikkan di Finland.

Jadi jom kita semak jadual waktu di negara-negara lain pula sepertimana yang dikongsikan oleh Cikgu Fadli ini untuk info bersama.

Perbezaan subjek dan jadual waktu 5 negara

1. Finland. Setiap 45 minit belajar, 15 minit rehat.

2. Jadual waktu di Jepun

Komen salah seorang warganet menjelaskan ini jadual tahun 3. Bermula jam 8.25 dengan perhimpunan selama 20min, kelas bermula 8.50, tamat jam 3.20 petang.

3. Jadual waktu di France

4. Jadual waktu di Abu Dhabi

5. Jadual waktu negara kita. Selepas dua jam belajar baru rehat sekali. Lepas tu sambung belajar terus menerus selama 3 jam lagi.

Jelas dapat dilihat perbezaan jumlah subjek yang murid-murid belajar. Terlalu banyak subjek yang anak-anak kita belajar saban minggu.

Gambar jadual waktu ini dikongsi oleh kawan-kawan yang menetap diluar negara. Ada kawan-kawan menetap di UK, US, Australia dan lain-lain? Boleh share jadual pembelajaran anak-anak kalian tak?

Apa yang kita nak kejar sebenarnya dengan sumbat pelbagai subjek sedari anak usia 7 tahun?

Ia hanya membunuh minat anak-anak untuk ke sekolah, membunuh minat mereka untuk belajar.

Sekolah sepatutnya menjadi tempat yang seronok untuk anak-anak. Namun menjadi igauan ngeri bagi mereka. Bak kata pepatah, ‘Yang dikejar tak dapat, yang dikendong keciciran’.

Nak kejar apa sebenarnya?

Fikir-fikirkan.


“Duit Asyik Tak Cukup…” Ustaz Hanafi Kongsi Formula Nak Murah Rezeki

Gaji asyik tak cukup aje. Tentu buat kita rasa pelik. Rasa dah banyak pendapatan yang diperolehi setiap bulan tapi tetap tak cukup.

Teguran dan nasihat Ustaz Hanafi ini moga menjadikan kita muhasabah diri untuk membaiki diri.

Berikut ikuti perkongsiannya.

Banyak orang tanya, Ustaz Hanafi apa amalan murah rezeki?

“Ustaz, gaji saya tak cukup setiap bulan. Terduduk juga saya fikir hal ni. Sedih bila terbayang muka isteri dan anak-anak di rumah. Tolong saya ustaz.”

Ustaz jawab cuba guna formula D.U.I.T

Cliche juga sebab ramai yang sebut formula ini.

Ustaz nak kongsi formula D.U.I.T versi ustaz supaya mudah nak ingat dan buat.

D yang pertama kita kena buat ialah DOA, DHUHA dan DERMA.
U pula USAHA berterusan.
I ada tiga iaitu IKHTIAR, IKLAN dan ISTIGHFAR
T yang terakhir ialah TAWAKAL dan TAQWA.

Ustaz nak kongsi kisah benar mengenai DERMA.

Pernah satu hari ada seorang ibu telefon anaknya.
Gaji anaknya kecil sahaja, kemudian buat part time mengurut orang.

Ibunya telefon merayu nak RM300, nak buat kenduri kesyukuran. Anaknya jawab, “InsyaAllah mak, nanti abang bank in.”

Dia terus ke bank. Tengok-tengok dalam akaun ada RM250 sahaja. Dia pinjam RM50 daripada kawannya untuk cukupkan RM300.

Alhamdulillah dapat dan bank in kepada ibunya.
Sedangkan waktu tu, dia pun ada tanggungan isteri dan keluarganya. Tapi atas niat nak gembirakan maknya, terus dia bagi apa yang ada.

Pada malam hari, dia pergi mengurut orang kaya.
Upah yang diterima hanya RM50. Walau sikit, dia tetap bersyukur.

Esoknya, orang kaya tu telefon.

Berdebar-debar hati lelaki tadi.

“Apa kamu buat dekat saya ni? Datang ke rumah saya sekarang.”

Sampai ke rumah orang kaya cerita.

“Lepas kamu urut, badan saya sihat dan batu karang keluar dari saluran kencing. Rasa luar biasa, sihat dan saya sangat gembira. Alhamdulillah. Saya nak bagi saguhati lebih sikit. Nah, ambil ni.”

Bila dibuka sampul surat tersebut, terkejut sangat lelaki ni. MasyaAllah ada sejumlah duit yang sangat banyak.

Begitulah kelebihan berbuat baik dan sentiasa banyakkan infak dan DERMA kepada ibu ayah. Didunia lagi kita sudah dapat merasa ganjarannya lebih-lebih lagi berkaitan rezeki.

.
Kisah kedua berkenaan ISTIGHFAR.

Kisah Imam Ahmad bin Hambal. Ada satu ketika waktu dia tidur di masjid, dia dihalau oleh orang masjid. AJK masjid garang sangat.

Waktu tu lepas isyak. Dia jalan keluar dan tiba di satu kedai yang dah bersiap nak tutup.

Sambil menguli dan berkemas, mulut pembuat roti di kedai berkumat kamit.

Imam Ahmad nak tahu dan bertanya.

“Wahai penjual roti, apa yang kau kumat kamitkan tu?

“Oh aku beristighfar.”

Selepas kedai ditutup, pembuat roti ajak Imam Ahmad tidur di rumahnya.

Dia tak kenal Imam Ahmad bin Hambal ni.

Imam Ahmad pun tanya lagi.

“Apa kelebihan istighfar yang kau dapat tu?”

“Oh banyak, rezeki aku murah. Roti aku habis dijual
Malahan hajat-hajat aku dipenuhi Allah.” Jawabnya

“Cuma ada satu doa ni belum tercapai lagi. Aku nak jumpa Imam Ahmad bin Hambal. Sekali je pun cukuplah.”

Imam Ahmad pun terperanjat dan mengaku.

“Oh! akulah Imam Ahmad bin Hambal. Kerana istighfar kau inilah, dengan izin Allah aku hadir ke kampung kau.”

MasyaAllah gembira sangat pembuat roti.

Banyakkan istigfar.

Nak lihat bukti? Kita sendiri kena buat dan akan jumpa bukti² kelebihan istighfar.
Buat dan lihat apa yang akan datang.

Sebenarnya, sebagai hamba kita tak perlu risau urusan rezeki. Allah sudah mencukupkan. Mungkin ada satu sisi, sebagai hamba kita terlepas pandang bab tanggungjawab kita; kurang DERMA dan kurang ISTIGHFAR.

Jom, pujuk hati kita tingkatkan amalan ini dan doa Allah luaskan rezeki kita dunia akhirat.

Sumber: Ustaz Hanafi


Isteri Jangan Merungut Suami Tidur Berdengkur. Tapi Itulah Bahagia!

Tentu ada yang mempunyai suami apabila tidur je berdengkur. Siap kena kejut bangun sebab bunyi menganggu tidur.

Tapi sebenarnya itulah pemanis rumahtangga. Begitulah yang dikongsi oleh wanita ini. Dengkur suami itu sebenarnya membahagiakan.

Ikuti perkongsiannya.

Mendengar ceramah Ustaz Shamsul Debat tadi, kemain terbahak-bahak aku ketawa.

Topik yang dibincangkan,

“Isteri, jangan merungut suami tidur berdengkur.”

Bermacam-macam contoh bunyi dengkuran yang USD bagi. Antaranya bunyi mengunyah, bunyi asah gigi, bunyi kapal berlabuh, bunyi vibrate henfon pun ada. Keras perut aku gelak.

Katanya bersyukurlah, sekurang-kurangnya suami tidur sebelah kita. Bukan sebelah orang lain.

Tengah sedap aku gelak, tiba-tiba ustaz cerita ada sorang makcik kat Rembau tu cakap,

“Takde lah masa lain yang makcik teringat kat pakcik kau, time tido lah. Bila time tido makcik dah tak dengar suara dia, baru lah makcik sedar yang pakcik kau dah takde.”

Allahu.

Sebak sungguh dengar. Airmata yang tadi keluar masa aku gelak-gelak, dah terus tukar jadi airmata sedih.

RENUNG WAJAH SUAMI SEBELUM TIDUR.

Tapi betullah gais,

Malam-malam sebelum tidur tu, cubalah renung muka suami sejenak. Kasih atau kasihan? Kadang-kadang cuba tanya diri sendiri, masih ada tak feeling macam masa baru kahwin dulu bila pandang muka diorang.

Ke sekarang ni tengok pun dah menyampah, menyirap je tengok muka? Atau rasa nak tekapkan bantal je kat muka dia? Biar kojol. Kalau ada rasa begitu, baiklah berbincang hati ke hati, cari apa punca masalah korang atau pergilah kaunseling.

Aku bukanlah isteri yang terbaik. Tapi malam-malam selain dari renung muka anak-anak tidur, aku paling suka curi-curi pandang muka Encik Suami masa dia dah tertidur.

Alhamdulillah, wajah itu masih memberi aku sejuta ketenangan. Sama seperti dulu. Suami isteri adalah saling melengkapi, saling berkongsi. Bukan hanya sorang ja yang

“give” dan sorang lagi hanya tahu “take.”


“Clever betul Nyamma Alhamdulillah… happy aunty… melihatnya” – Netizen

Menerusi ke akaun Instagram Fattzuralovelife, perkongsian video terbaru Nur Fatima Aisya telah mendapat perhatian ramai. Video yang berdurasi beberapa saat itu memaparkan Fatima sedang mengira keju yang ada di dalam sebuah kotak.

Keju itu merupakan makanan kegemaran Fatima dan dia tidak sabar untuk  membukanya. Sebelum makan keju tersebut, Fazura meminta Fatima untuk mengira jumlah keju yang ada dalam kotak tersebut.

Fatima mengira dan mengatakan bahawa terdapat enam pek keju di dalamnya, namun Fazura cuba untuk mengelirukan Fatima. Fazura mengira jumlah keju itu dengan susunan nombor yang salah dan Fatima memberi reaksi dengan wajah terkejut apabila melihat mummynya salah mengira.

Fatima cuba membetulkan kiraan Fazura tetapi Fazura tetap terus mengelirukan Fatima. Walau bagaimanapun, Fatima tetap dengan pendiriannya dengan mengatakan bahawa pengirannya lebih tepat. Akhirnya Fatima terus memotong percakapan Fazura dengan mengtakan dirinya pandai.

Di ruang komen, ramai memuji Fatima yang sudah pandai mengira.

“Memang Nyamma pandai… hahhaa So pandai lah Nyamma Nyamma knows when salah kira ya Clever girl… ulang2 untue tengok bijaknya..”

“Nyamma pandai Good jon Nyamma… tetap dengan pendirian Nyamma because you know you are right… bijaknya lahai anak dara comel ni… jap… Nyamma bukak…”

“Clever betul Nyamma Alhamdulillah… happy aunty… melihatnya. Nyamma clever ok don’t try to make she confused… muka terkejut dia mummy salah kira tu…”

Walaupun baru berusia dua tahun lebih, Fatima sudah pandai mengira dan tetap dengan pendiriannya.

Untuk rekod, Fazura telah mendirikan rumah tangga dengan Fattah Amin pada November 2017. Hasil perkahwinan, mereka dikurniakan seorang anak perempuan bernama Nur Fatima Aisya.

Sumber: Instagram Fattzuralovelife

Baca artikel menarik lain di sini:


Bahagia Bukan Pada Duit, Harta Banyak, Rumah Dan Kereta Besar Tapi Bila Kita Rasa Cukup Apa Yang Ada.

Bahagia itu bukan banyaknya wang ringgit, tapi bahagia itu bila kita rasa cukup dengan apa yang kita ada.

Asalkan keluarga cukup makan minum, belanja sekolah dan urusan harian tanpa hutang puitang. Itulah kebahagiaan yang sebenar.

Biarpun kehilangan pekerjaan atau perniagaan gagal, ia bulan istilah untuk patah semangat. Tetap berusaha untuk mencari ‘rezeki lain’ seadanya.

Sebagaimana perkongsian Dr Ezairy M. Sallih mengenai bahagia bukan harta benda tapi cukup apa yang kita ada.

Ikuti perkongsiannya.

Pagi tadi semasa saya sedang makan di Ikea bersama anak saya Ammar, datang seorang lelaki berbangsa cina bersama dua orang anaknya. Seorang lingkungan darjah tiga, seorang lagi dalam darjah dua.

Meja itu bulat, ada enam kerusi. Meja kami itu penuh dengan makanan yang kami sedang makan. Isteri saya pula sedang ambil anak perempuan kami di kawasan permainan kanak-kanak tingkat bawah. Maknanya, semua kerusi itu penuh dengan keluarga kami tadi.

“Bang, ada orang duduk sini? Boleh kami duduk di sini?” Sapa beliau. Memang ada empat kerusi kosong kat meja saya ketika itu.

“Boleh-boleh, duduklah sini. Isteri saya sedang ambil anak dekat bawah. Tak apa awak duduk saja, tak ada masalah.”

Lelaki itu jadi serba salah. Mungkin anggapannya memang kami berdua sahaja. Rupa-rupanya ada lagi tiga orang termasuk anak kecil saya paling bongsu.

“Eh, tak apa. Duduk saja,” saya cuba meyakinkan beliau. Dengan teragak-agak dia duduk juga di situ. Kira penuhlah semua kerusi di meja itu. Satu sahaja yang masih kosong.

Tak lama selepas itu, isteri saya datang bersama dua anak kami, Anna dan Amin. Saya bangun, berikan tempat duduk itu kepada isteri, Anna duduk di satu lagi kerusi. Si Amin, saya gendong. Lelaki itu tadi jadi lebih serba-salah.

BEKAS JURUTERA JADI PENJUAL IKAN BILIS

Untuk menghilangkan perasaan beliau itu, saya ambil satu kerusi di meja berhampiran. Kami ramai-ramai penuhkan meja itu. Kami berbual, macam dah lama kenal.

Lelaki ini kata, dulu beliau kerja bahagian engineering. Dari segi dia cerita, macam ada syarikat kecil dan sudah berjaya lah macam itu. Cumanya dua tahun lepas, ekonomi tak berapa nak stabil, beliau pun berhenti kerja. Sekarang uruskan sendiri anak-anak pergi dan balik sekolah. Pada masa sama, beliau buat bisnes jual ikan bilis. Dapat stok dari Sabah. Hantar ke rumah terus, puan-puan.

Nampak tak betapa luar biasanya lelaki ini. Daripada seorang yang dulunya ada pekerjaan yang orang boleh kata senang, tetapi beliau tak malu buat bisnes macam ini.

“Yang penting, ada duit masuk. Anak-anak semua selamat, bang.” Jawapan beliau ini betul-betul meruntun hati saya.

Kita ini yang selalu rasa tak cukup duit hujung bulan, rasa banyak rezeki yang Allah tak beri, sebenarnya ada banyak lagi sebab untuk kita rasa bahagia.

Bahagia itu bukan pada banyaknya duit kita, bukan dengan tingginya harta, besarnya rumah dan kereta kita. Tetapi bahagia ini ialah apabila kita merasa cukup dengan apa yang kita ada.

INI LAH ERTI BAHAGIA

Tak kisahlah rumah kita itu kecil, belum ada zuriat, kereta pun tak besar… Tapi kalau kita rasa itu dah cukup untuk membahagiakan kita sekeluarga, kita akan rasa amat bahagia.

Lelaki yang saya cerita ini nampak tak ada masalah, dia mungkin ada masalah cuma dia tak perlu tunjuk pada kami semua. Sebab dia rasa kehidupannya sekarang sudah cukup memberi kebahagiaan untuknya sekeluarga. Dia pun cerita jujur tentang kehidupannya.

Walaupun saya yang mulanya hanya mahu berkongsi meja bersama lelaki ini, tetapi sebenarnya ada sesuatu lebih besar yang Allah nak beri kepada saya. Supaya saya boleh kongsi kepada kalian semua.

Kalau kita boleh nak rasa bahagia setiap masa, mengapa pilih nak berduka?

Dr Ezairy M.Sallih
Suka melihat lebih ramai orang bahagia.


“Sebelum Umur 40 Tahun, Teringin Anak Perempuan.” Pernah Ada Fibroid, Nora Danish Tak Takut Nak Hamil Lagi

Lama tidak melihat kelibatnya di kaca tv sebagai pelakon. Sebaliknya pelakon kecil molek ini lebih banyak berada di rumah melayani anak dan suaminya.

“Sekarang saya fokus pada bisnes, memang ada tawaran tapi melibatkan penggambaran yang lama. Jadi saya kurang ambil tawaran sebegitu. Cuma kalau ada tawaran untuk telemovie saya tak tolak. Sekarang ini saya baru sahaja selesai penggambaran filem Polis Evo.
“Soal mengandung lagi, memang ada keinginan untuk itu. Wanita bergelar ibu akan lupa tentang kesakitan waktu melahirkan bila tengok anak dah besar. Anak saya sekarang dah dua tahun, jadi perasaan rindu nak mengandung itu memang ada.

“Sebab tu kalau boleh sebelum umur 40 tahun ini, saya teringin nak mengandung dan dapat anak perempuan. Sementelah sekarang saya dah ada 3 anak lelaki, yang sulung Rayqal, manakala kedua anak tiri saya dan ketiga Ney Ney.

“Waktu melahirkan Ney Ney atau Mohamed Neqayl Nedim ada komplikasi di mana berlaku pendarahan akibat fibroid. Waktu itu, ada 3 fibroid dan hanya disedari waktu mengandung Neyney usia 8 bulan. Kerana itu saya terpaksa dibedah dan Neyney lahir awal, tetapi sampai sekarang saya takut untuk mengeluarkan fibroid. Mungkin trauma kerana waktu Ney Ney dibedah sedangkan Rayqal dulu normal.
“Kalau difikirkan balik memang ada rasa takut. Tapi tetap teringin juga. Kerana fibrioid itu juga buat saya plan. Walaupun dah buang fibroid, tapi kemungkinan untuk ada kembali tu tak mustahil. Tapi setakat ini memang saya tak ada buat pemeriksaan susulan.

“Doktor kata kalau tak jaga pemakanan akan datang berulang, doktor pesan jangan makan daging merah tapi itulah yang paling saya suka. Memang susah nak elak tapi nasihat saya pada wanita di luar sana, selalu lah buat pemeriksaan dan tahu kesihatan dalaman masing-masing.

“Saya bukan takut buat pemeriksaan tapi lebih kepada mengambil sikap sambil lewa. Sebenarnya wanita lepas melahirkan kena selalu buat pemeriksaan,” ujar Nora lagi ketika ditemui dalam satu majlis pelancaran kolaborasi LilitXFiziwoo di Fashion Valet, Publika baru-baru ini.

Tambah Nora lagi, dirinya bertuah kerana suaminya, Nedim Nazri ringan tulang dan sentiasa membantunya menguruskan anak. Selain Ney Ney, Nora turut dikurniakan anak lelaki, Putra Rayqal Ramli Rizal Ashram, hasil perkahwinan pertama.


Seisi Keluarga Minum Susu, Ada Waktu-waktu Paling Sesuai. Dr Ni Sarankan, Jadikan Panduan!

Susu antara minuman yang kaya dengan sumber nutrisi dan hakikatnya sangat penting untuk kita seisi keluarga. Jangan anggap hanya anak-anak sahaja yang perlu kerap minum susu untuk kekal sihat.

Bahkan doktor ini turut menyarankan ada waktu-waktu tertentu sangat sesuai untuk diamalkan minum susu bagi memberi manfaat sepenuhnya pada tubuh.

Nak tahu bilakah masanya itu, jom baca perkongsian penuh daripasa Dr Zubaidi ini.

WAKTU SESUAI MINUM SUSU

Betul ke minum susu ada masa tertentu? Jika tidak, nanti mengganggu fungsi penghadaman?

Minum susu setiap hari dapat memenuhi keperluan nutrisi yang diperlukan oleh tubuh kita, terutama kalsium dan protein. Namun pilihlah masa yang sesuai mengikut keperluan kita.

1. Untuk mendapat keperluan nutrisi, boleh minum susu pada waktu siang (bersarapan atau makan tengahari) kerana pencernaan susu berlaku dengan lebih sempurna pada waktu siang.

2. Jika kita seorang atlet atau melakukan tugas fizikal yang berat, elok minum susu sewaktu bersarapan kerana susu membekalkan tenaga dan protein yang banyak.

3. Jika mudah berasa lapar, lemak dalam susu dapat mengurangkan rasa lapar. Makan tengahari bersama sandwich yang ada banyak sayur. Hadkan pengambilan roti hanya sekeping untuk sandwich. Pastikan ada sumber protein dari telur.

4. Minum susu juga membantu sesetengah orang untuk mudah tidur. Minum susu hangat bersama minyak zaitun atau serbuk almond atau kayu manis, dapat membantu tubuh dan otak menjadi relaks. Ia memudahkan kita untuk tidur.

5. Bila kita dalam stress, jangan minum kopi yang mengandungi banyak caffine. Minum susu dapat mengurangkan stress kerana susu juga mengandungi asid amino tryptophan yang penting dalam penghasilan serotonin yang membantu kita tenang.

6. Siapa kata kita tak boleh ambil susu ketika berdiet? Pastikan tidak minum susu pada waktu malam. Ambil segelas susu 150-250ml setiap hari bagi membantu mengurangkan rasa lapar. Yang bahaya adalah karbohidrat berproses seperti gula, kek, nasi putih dan banyak lagi. itu yang harus dikurangkan atau dihentikan.

Saya memilih susu farm fresh untuk saya dan keluarga.


Solat Aidiladha Di Rumah, Begini Cara & Teks Bacaan Khutbah 2021 Dikongsikan JAKIM!

Sekiranya Syawal yang lalu, ada ketua rumah yang kekok untuk menjadi imam Solat Sunat Aidilfitri, kini sekali lagi perasaan gementar kembali bertandang di hati  menjelang Raya Haji yang bakal disambut esok hari iaitu pada 20 Julai 2021.

Memandangkan tidak semua berpeluang menunaikan solat Aidiladha di masjid dek kerana kekangan bagi menjaga SOP. Begitulah jika namanya raya, rasa macam tak kena kalau tak buat solat hari raya.

Jadi buat ketua keluarga bolehlah jadikan panduan yang dikongsikan ini sebagai rujukan anda bersama isteri dan anak-anak untuk mendirikan solat sunat Aidiladha di rumah.

Dikesempatan ini KELUARGA ingin mengucapkan  Selamat Hari Raya Korban untuk semua dan semoga tahun hadapan kita dapat menyambutnya di dalam suasana yang lebih meriah dengan dapat berkumpul beramai-ramai di masjid menunaikan solat secara berjemaah. Amin…

Panduan Solat Sunat Hari Raya Aidiladha

Solat sunat hari raya haji (Aidiladha) hukumnya sunat Muakkad (sangat digalakkan). Segala rukun, syarat serta sunatnya adalah sama seperti solat biasa. Cuma ditambahkan dengan bertakbir 7 kali pada rakaat pertama dan 5 kali pada rakaat yang kedua, disertakan dengan bertasbih di antara setiap takbir.

Sembahyang sunat Aidiladha dikerjakan pada 10 Zulhijjah. Waktu mengerjakannya ialah antara ketika mula terbit matahari sekadar segalah hingga tergelincirnya matahari.
Solat Aidiladha sunat disegerakan bagi memberi keluasan waktu untuk ibadah korban.

Lafaz Niat Solat Sunat Hari Raya Aidiladha Dan Tasbih
Berikut adalah lafaz niat solat sunat aidiadha dan tasbih beserta makna.

Lafaz niat solat sunat aidiladha (untuk makmum)
اُصَلِّىْ سُنَّةً عِيْدِ اْلاَضْحَى رَكْعَتَيْنِ مَأْمُوْمًا لِلَّهِ تَعَالَى
Sahaja aku solat sunat Aidiladha dua rakaat sebagai makmum kerana Allah Taala.

Lafaz tasbih
سُبْحَانَ اللَّهِ، وَالْحَمْدُ لِلَّهِ، وَلآ إِلَهَ إِلَّا اللَّهُ، وَاللَّهُ أَكْبَرُ
Maha Suci Allah, segala pujian bagi Allah, tiada Tuhan selain Allah dan Allah Maha Besar.

Cara Menunaikan Solat Sunat Aidiladha
◎ Rakaat Pertama
– Mulai dengan lafaz takbiratul ihram, dengan menyebut Allahu Akbar disertakan dengan niat solat aidilfitri/aidiladha di dalam hati.
– Membaca doa iftitah.
– Lafaz takbir tujuh kali diselangselikan dengan bacaan tasbih.
– Membaca surah Al-Fatihah.
– Membaca surah Al-Quran (disunatkan membaca surah Al-A’laa).
– Meneruskan solat sehingga selesai rakaat pertama.

◎ Rakaat kedua
– Mulai dengan lafaz takbir intiqalat (takbir permulaan rakaat kedua).
– Lafaz takbir lima kali diselangselikan dengan bacaan tasbih.
– Membaca surah Al-Fatihah.
– Membaca surah Al-Quran (disunatkan dalam rakaat kedua membaca surah Al-Ghaasyiyah).
– Meneruskan solat sehingga selesai rakaat kedua.
– Memberi salam.

Khutbah Aidiladha
Adalah disunnahkan untuk dilaksanakan khutbah sesudah mengerjakan solat Hari Raya. Khutbah Aidiladha sama dengan khutbah Jumaat dari segi rukunnya.
Namun sunat di mulakan oleh khatib dengan lafaz takbir sebanyak sembilan kali berturut-turut pada khutbah pertama dan tujuh kali berturut-turut pada khutbah kedua.
Moga menjadi peringatan bermanfaat.. Amin..

KHUTBAH AIDILADHA 2021-JAKIM (EDISI BACAAN DI RUMAH)

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


Pasca Jangkitan Covid-19, Sampai Bila Nak Hilang? Ini Penjelasan Doktor

Pasca jangkitan Covid-19 bukan biasa-biasa. Ramai yang telah sembuh virus ini mengakui kesan pasca jangkitan lebih dahsyat daripada simptom awalnya.

Walaupun rata-rata yang dijangkiti varian Omicron mengalami gejala-gejala ringan dan sederhana dan sembuh tanpa rawatan khusus, tetapi ramai juga yang mengadu mengalami pelbagai gejala lain seperti batuk, sakit tekak dan sukar bernafas selepas sembuh.

Meskipun kebanyakan pesakit mengalami gejala-gejala ringan dan sederhana, dan sembuh tanpa rawatan khusus, namun tidak semua pesakit sembuh sepenuhya dalam tempoh yang sama.

Ini lebih ketara bagi pesakit yang mengalami jangkitan COVID-19 yang teruk seperti kegagalan fungsi organ dan memerlukan rawatan rapi di hospital. Kajian menunjukkan pesakit masih mengalami pelbagai gejala setelah jangkitan akut yang teruk.

Secara umumnya, sebahagian besar pesakit pasca jangkitan COVID-19 akan mengalami beberapa gejala ringan mahupun ada yang terus bebas dari sebarang gejala. Gejala tersebut ada kalanya tidak khusus dan mungkin juga tidak berkaitan dengan gejala asal COVID-19. Ianya juga boleh berubah-ubah mengikut masa.

Antara gejala-gejala pasca jangkitan yang boleh terjadi termasuklah: bunyi desing di telinga, sakit telinga, sakit tekak, kurang deria rasa atau bau, sesak nafas, batuk – batuk, dada sempit, sakit dada, berdebar – debar, sakit perut, loya, cirit birit, kurang selera makan, keletihan, demam, sakit-sakit badan, sakit sendi, ruam-ruam kulit, sakit kepala, pening kepala, gangguan tidur, kemurungan mahupun merasa cemas.

Gejala-gejala ini boleh berterusan selama tiga sehingga enam bulan selepas jangkitan akut COVID-19. Ini boleh menimbulkan kekeliruan kepada pihak pesakit mahupun pihak warga kesihatan dalam menilai gejala-gejala ini samada merupakan penyakit yang lain atau pun merupakan kesan lama dari jangkitan COVID-19. Namun begitu, kebanyakan gejala selepas pasca jangkitan COVID-19 ini hadir dalam sekumpulan gejala dan bukannya satu gejala semata-mata.

Pemantauan berkala oleh pihak kesihatan terhadap pesakit pasca COVID-19 ini sangat penting untuk menilai gejala pesakit ini secara menyeluruh. Matlamat utama pemantauan ini adalah untuk mengenalpasti sekiranya berulang kembali jangkitan COVID-19 dan menjalankan ujian COVID-19 sekiranya perlu.

Untuk pesakit yang tidak memenuhi kriteria jangkitan semula COVID-19 dan tidak disebabkan oleh penyakit-penyakit yang lain melalui penilaian menyeluruh, rawatan simptomatik boleh diberikan untuk mengawal gejala yang ada. Pesakit juga boleh melakukan pemantauan kendiri di rumah.

Pesakit ini seperti juga pesakit yang lain, perlu dirujuk segera ke hospital jika mengalami sebarang tanda-tanda berbahaya seperti sukar bernafas, kurang kandungan oksigen dalam badan, sakit dada yang tiba-tiba tanpa sebab yang jelas, sebarang gejala saraf dan apa jua kecelaruan kognitif pemikiran.

Pesakit ini juga sekiranya mengalami sebarang komplikasi juga perlu dirujuk untuk dirawat dengan segera oleh jabatan berkaitan.

Secara umumnya, tiada jangkaan jelas berkenaan sejauh mana jangkitan COVID-19 akan memberi kesan dalam jangka masa panjang kepada pesakit, termasuklah ketika pasca jangkitan.

Walau bagaimanapun, kebarangkalian gejala berterusan selepas jangkitan COVID-19 ini boleh berlaku di mana pemantauan kendiri, pemakaian pelitup muka, mengelakkan kawasan sesak, penjagaan kebersihan dan pengambilan vaksin perlulah diutamakan.

Ramadan kali ini lebih istimewa bersama Pa&Ma Superb Huffaz. Nantikan bacaan doa dan surah pilihan dari anak-anak Genius Aulad bermula 3 April ini! Saksikan setiap hari jam 7.00 malam di Facebook Majalah Pa&Ma.


“Ayah’s Girl, Kulit Putih Merah. Cutenya Aria.” Wajah Anak Elfira Loy Raih Perhatian,  Copy Paste Ayah Ni!

Nur Aria Mikayla, nama yang cukup indah dipilih oleh Elfira Loy dan suaminya, Muhamad Faris untuk bayi perempuan mereka.

Malah pasangan ini turut membuka sebuah akaun Instagram untuk anak perempuan mereka.

Belum sebulan usianya, adik kepada Muhamad Rayyan kini sudah kelihatan semakin chubby terutama di bahagian pipinya.

Apa tidaknya, akui Elfira Loy, anak keduanya ini kuat menyusu berbanding anak sulungnya. Bukan tu je, kulitnya yang putih merah membuatkan dia kelihatan semakin comel.

Menerusi laman instagram tersebut juga, Elfira turut berkongsi beberapa tip termasuklah penjagaan bayi dan pakaian.

Kata Elfira, untuk mengurangkan bayi meragam, selepas diberikan susu, bayi ditukarkan lampin supaya selesa dan dapat tidur lebih lama.

Untuk rekod, Aria dilahirkan pada 20 Mei lalu di Andorra Women and Children Hospital.

BismillahiMashaAllah ,On May 20th , we were blessed with the arrival of our baby princess .

Assalamualikum ya Nur Aria Mikayla Muhamad Faris✨

Doa adalah penguat setiap harapan.

Doakan puteri kami menjadi antara pemudi solehah yang diberikan kerahmatan berpanjangan , kasih sayang yang tidak henti , tidak putus rezeki didunia & diakhiratnya lagi dihiasi dengan kilauan kebaikan budi dan ketinggian pekerti.

Dalam perkongsian menerusi instagramnya,  Elfira turut memuatnaik gelagat anak sulungnya usai bergelar abang.

Day 10 Berpantang 😅 .

weekdays memang agak nervous sebab semua kerja , tok mama pulak keluar sekejap ambik bibik & my CL tengah prepare untuk sauna , bertungku semua. Tinggallah me with these two babies.

time ni lah tetiba nak shower pulak 😅.


“Ini Keluarga Kedua Kita” Influencer Aisyah Hijanah Kongsi Cara Hargai Pekerja

Disebalik kejayaan seseorang itu pastinya ada tulang belakang yang sangat kuat dan hebat. Setiap orang juga memiliki keistimewaan dan kelebihan yang tersendiri.

Bak kata influencer Alif Teega yang dikongsikan oleh isterinya Aisyah Hijanah menerusi laman Instagramnya, kesemua pekerjanya adalah keluarga kedua mereka yang perlu disayangi dan dihormati.

“Alif selalu cakap, “ini keluarga kedua kita…”. Bagi orang lain, mesti akan nampak macam ‘red flag’ bila layan team mcm family. Tapi, inilah orang-orang yg Aisyah spend masa bersama setiap hari.

“That’s why, Aisyah dan Alif tak kisah untuk spend kepada team kami. Aisyah sangat bersyukur Allah hantarkan orang yang baik-baik bersama HIJANAH,” tulisnya.

Luah Aisyah lagi, tahun ini adalah tahun paling bermakna buatnya kerana masih dapat mengeratkan hubungan silaturahim bersama pekerja walaupun sedikit sibuk menguruskan perniagaan.

“Sepanjang Aisyah bersama dgn team Hijanahofficial, tahun ni paling bermakna bagi Aisyah. Tahun ni memang raya agak hectic, tapi kita dapat feel bonding dengan team. Bayangkan, tidur office atas lantai dengan team, sahur dan berbuka sekali,” tambahnya.

Bukan itu sahaja, kesemua pekerja yang dianggap keluarga itu juga telah banyak berkorban sehingga terpaksa melakukan kerja yang bukan dalam bidang kemahiran sendiri serta tidak pernah mengeluh tentang masa dan tenaga yang telah dikerah demi HIJANAH.

“Tahun ni, team HIJANAH terpaksa split banyak. Ada yg buat kerja yang bukan dalam field masing-masing. Ada yang nampak pendiam, tapi boleh bercakap dan pandai buat sales. To be honest, I really proud seeing their self growths.

“So kami split, ada yang stay dekat booth, ada yang stay di office untuk assist production dan operation. And semua tak berkira masa dan tenaga untuk HIJANAH,” luahnya.

Dalam pada itu, Aisyah sempat memanjatkan kesyukurannya terhadap Illahi dan meminta agar dilindungi daripada sebarang musibah.

“Semoga Allah lindungi setiap daripada team HIJANAH daripada sebarang kezaliman manusia, jin dan syaitan. Allah pelihara daripada pandangan buruk manusia dan terima segala amalan dan masuk ke syurga tanpa hisab,” tambahnya lagi.

Sebelum ini, Aisyah turut sempat berkongsi tentang dirinya yang terkena sihir namun, keadaanya kini semakin pulih.

Sumber: Isntagram Aisyah Hijanah


Datuk K Siap Bagi ‘Warning’ Pada Afwa. Gelagat Dua Beranak Ni Tarik Perhatian Warganet!

Tegasnya seorang ayah dalam menegur anak-anak dengan hanya signal mengangkat satu jari sekali pun sudah membuatkan anak-anak faham makna tegahan atau amaran  yang ingin disampaikan. Hal ini seakan kita semua sedia maklum, hatta anak kecil juga memahaminya.

Ini sebagainya satu video yang memaparkan anak kepada penyanyi nombor satu negara Datuk Seri Siti Nurhaliza iaitu Muhamad Afwa yang sedang bermain-main dengan ke sana ke sini di dalam satu majlis di rumah mereka.

Namun apa yang mencuri perhatian adalah reaksi ayahnya Datuk Seri Khalid yang seakan memberi amaran kepada Afwa untuk duduk diam dan sekali gus jangan mengganggu perjalanan majlis tersebut.

Pada mulanya dengan hanya memberi signal jari telunjuk yang digerakkan ke kiri dan ke kanan, membuatkan Afwa segera kembali ke belakang seakan faham amaran yang diberikan oleh ayahnya.

Namun lumrah anak kecil, meskipun diberi warning namun sekejap sahaja terkesan. Afwa dilihat terus berlari dan turut bermain pula dengan beg salah seorang tetamu yang hadir. Bukan itu sahaja, Afwa sempat juga mengambil air botol  yang ada di situ.

Hal ini telah mengundang tawa netizen apabila melihat gelagat Afwa yang terlihat begitu comel. Bahkan tidak kurang juga mengatakan Afwa seorang anak yang baik dan bijak . Sehingga kini video ini telah ditonton ramai dan mendapat 19K tanda suka.

Meninjau di ruangan komen, rata-rata netizen terhibur dengan gelagat Afwa.

Tulis salah seorang warganet, “Comelnyaaa budak bertuah Afwa ni, gerammmm tengok 😂😂😂😍😍😍”

“Comel Muhammad afwa bijak ❤❤❤,” komen yang lain.

“Alaaa comelnyaa cerdik dia terjengket2 lari 🤣,” ujar netizen yang lainnya.


Barli Bukan Hanya Bantu Sejukkan Badan Tapi Boleh Turunkan Kolestrol & Berat Badan. Wanita Ini Kongsikan Caranya.

Siapa suka minum air barli? Mungkin kita sudah tahu barli baik untuk menyejukkan badan. Tetapi tahukah anda ia juga boleh membantu menurunkan kolesterol dan berat badan.

Di sini admin kongsikan resepi minuman air barli dari Puan Sumaiyah bagi membantu anda yang ingin menurunkan kolesterol dan berat badan. InsyaAllah.

Kali ni ciksu nak share satu resepi minuman untuk turunkan kolesterol dan berat badan. Untuk hasil yang positif, amalkan satu gelas setiap hari.

Bahan-bahan:

3 sudu besar Biji Barli
2-3 sudu kecil Madu
3 gelas air
1 hirisan lemon

* Ini sukatan untuk satu gelas. Kalau nak lebih, tambahkan lagi air.

Cara membuat:

1- Sebelum rebus barli tu, korang basuh dan rendam dulu 2-3 jam.

2- Pastu rebus dengan sukatan 3 gelas air. Gunakan api yang kecil @ sederhana.

3- Rebus sehingga dapat 1 gelas air rebusan barli dan barli dah nampak empuk.

4- Kemudian sejukkan.

5- Bila dah sejuk, tuang ke dalam gelas dan masukkan 2-3 sudu madu asli. (Boleh juga nak ganti dengan gula)

6- Perahkan sedikit lemon @ masukkan hirisan lemon ke dalam gelas. Kacau rata. Dah pun siap. Sedia untuk diminum. Sesuai sangat dihidang untuk anak-anak yang baru balik dari sekolah. Betul-betul menyegarkan. Phewww.

Air barli bersama lemon ni memang “A” lah untuk turunkan paras kolesterol dalam badan. Tapi ciksu minum untuk turunkan berat badan. Sebab dulu-dulu ciksu badan sedikit berisi.

Manfaat barli:

* Menyejukkan badan.

* Barli bersifat anti-bakterial – bagus diambil ketika demam, batuk dan selsema.

* Mengawal gula dalam darah.

* Mencegah jangkitan saluran kencing.

* Mencegah batu karang.

Lepas minum, biasanya korang akan kerap kencing tau. Tapi bagus la macam tu. Salah satu proses detoksifikasi. Okey. Selamat mencuba. InshaAllah more resepi selepas ni.

* Penambahan sikit. Lebihan barli boleh dibuat bubur barli. Campur sedikit susu segar dan madu. Enak dimakan begitu sahaja. Jangan membazir tau.


WHO Nobatkan Betik Raja Buah, Pakar Ini Jelaskan Khasiatnya. Rupanya Memang Hebat!

Bagusnya betik, ia bukan buahan musim. Berbuah sepanjang tahun. Harganya pun bukan dalam kategori harga terlondeh seluar macam Musang King. Masih mampu beli.

Betik diangkat sebagai raja buah kerana kandungan nutrisinya yang tinggi.

Antaranya:

1. Kalsium pada betik adalah dua kali ganda tinggi berbanding epal. Lebih bagus dari ambil susu lembu untuk dapatkan kalsium.
.
Kalsium sangat penting untuk manusia. Selain untuk tulang yang kuat, kalsium bolehkah darah membeku, otot mengendur dan jantung kita berdegup.

2. Vitamin C pada betik adalah 13 kali ganda tinggi dari epal, 7 kali tinggi berbanding pisang, 7 kali lebih banyak dari tembikai, 8 kali ekstra dari cherry, dan 1.3 kali power dari nenas.

Vitamin C pula penting untuk kuatkan sistem imun, kesihatan jantung, kulit cantik, tangani stres, dan strok seperti yang dilaporkan oleh American Journal of Clinical Nutrition.

3. Vitamin A 10 kali power dari kiwi, 18 kali lebih tinggi dari epal, 1.5 ekstra berbanding pisang, 1.5 lebih banyak dari tembikai, 15 ganda banyak dari cherry dan 16 lebih power dari nenas.
.
Vitamin A penting untuk kesihatan mata, sistem imun dan sistem peranakan. Fungsi jantung, paru-paru dan ginjal bergantung kepada vitamin A.
.
Kajian di US seperti yang dilaporkan oleh National Institute of Health dapati kanak-kanak yang kekurangan vitamin A apabila terkena demam campak, keadaan mereka lebih kritikal.
.
4. Vitamin K pula 5 ganda berbanding pisang, 2.5 lebih tinggi berbanding tembikai and 4 kali ganda ekstra dari nenas.
.
Vitamin K bantu bekukan darah. Halang dari pendarahan berterusan. Penting untuk metabolisme tulang, stabilkan tekanan darah dan kesihatan jantung. Kekurangan vitamin K juga dikaitkan dengan osteoporosis.
.
5. Carotenoids yang terdapat betik penting untuk kesihatan mata termasuklah jenis carotenoids seperti lycopene, beta-carotene, lutein dan zeaxanthin. Jumlah terkumpulnya adalah 2000 lebih tinggi dari kiwi, epal, cherry dan nenas. Pisang tidak mengandungi carotenoids.

Bagusnya carotenoids ini ialah ia bersifat anti kanser. Ia juga bertindak sebagai anti oksida bantu tangani radikal bebas.

6. Selain itu, betik mengandungi zat besi, magnesium, Phosporus, Potassium, zinc, Thiamin, riboflavin, Niacin, Vitamin B6, B12, Folate, dan Vitamin E. Kesuruhan nutrien adalah 33 seperti yang dilaporkan oleh US Department of Agriculture (USDA).

Untuk dapatkan 33 nutrien penting untuk tubuh makanlah betik.

Kalau tidak dapat beli sebiji sekurang-kurangnya jamah sepotong sebelum sarapan, makan tengahari atau makan malam. Masukkan nutrisi penting dalam tubuh.
.
Betik juga snek yang baik untuk minum petang. Jom membetik! Sihat itu jihad! Jom!

Follow dan subscribe Youtube Channel @BintangKecilMy#BintangKecilMy #BintangKecil #KitakanJuara


“Bukan Tak Reda. Dia Cuma Rindu.” ’12 Tahun Terindah’, Luahan Rindu BCL Pada Arwah Ashraf Sinclair Buat Ramai Sebak!

Bukan mudah untuk menerima hakikat kehilangan insan tersayang buat selama-lamanya. Seolah-olah separuh jiwa turut dibawa pergi bersama.

Bagi penyanyi terkenal Indonesia, Bunga Citra Lestari (BCL), pemergian suami tersayang, Allahyarham Ashraf Sinclair benar-benar di rasai. Apatah lagi, pemergian suami tersayang dalam keadaan mengejut. Lama menyepikan diri, terbaru BCL tampil dengan single terbaru bertajuk ’12 Tahun Terindah.
Lagu tersebut merupakan luahan perasaan rindunya terhadap suami tercinta.

Lirik lagu ’12 Tahun Terindah’ cukup menyentuh hati apatah lagi ia merupakan nukilan khas Bunga buat arwah suaminya. Menerusi bait-bait lirik tersebut, Bunga menceritakan 12 tahun bersama Ashraf merupakan kenangan paling terindah buat dirinya

Tidak sampai sejam klip video lagu tersebut dimuat naik ke saluran YouTube miliknya, ia mendapat lebih setengah juta tontonan dengan lebih 15,000 komen.

Oh terima kasih
Tuhan tau telah berikan
12 tahun terindah
Bersama dirinya…

Meskipun Ashraf sudah pergi meninggalkannya dan Noah, Bunga terus kuat dan bangkit demi anak tunggal mereka. Memori bersama juga akan disimpan dan menjadi kenangan buat selamanya.

Sejak 30 Jun lalu, BCL memuat naik beberapa keping gambarnya bersama Allahyarham Ashraf dan anak mereka dengan tanda 12 pada gambar-gambar tersebut.

Allahyarham Ashraf Sinclair meninggal dunia pada 18 Februari lalu akibat serangan jantung.


‘Kita Lain, Mereka Sama.’ Isteri Pengarah Mael Totey The Movie Kongsi Coretan Disebalik Tabir.

Siapa sangka, tanpa bersandarkan pelakon popular, cantik dan kacak, filem genre komedi ini mencipta gelombang tersendiri dalam arena filem negara.

Mael Totey The Movie sebuah filem arahan personaliti media sosial, Syahmi Sazli telah mencapai kutipan paling tinggi di platform Astro First degan meraih RM2.56 juta sekaligus memecah rekod terdahulu yang dipegang oleh filem Syif Malam Raya.

Filem santai komedi ini sesuai untuk seisi keluarga turut menampilkan watak remaja istimewa iaitu Asif, Yoe, Yatin dan Bedul. Filem ini mendapat pujian olahan skrip yang santai.

Menerusi perkongsia isterinya, beliau berkongsi coretan disebalik tabir mengenai filem arahan suaminya.

“KITA LAIN, MEREKA SAMA”
Ayat ni paling tepat dengan Mael Totey The Movie sekarang. First time dengar ayat ni, Nissa masih belum paham apa maksud sebenarnya sebab Nissa memang tak ganggu lansung bosMi buat skrip. Tanya pun tak, jeling-jeling skrip pun tak sebab Nissa paham bosMi bila dia berkarya memang sign “DO NOT DISTURB” akan menyala
Tapi, semasa sesi pengambaran bermula kat situ barulah Nissa nampak apa yang jelas pada “Kita Lain, Mereka Sama”.

Disaat orang mencari bintang (terkenal), kami pula mencipta bintang.

Ayat ni sesuai untuk semua pelakon under Syahmi Sazli Production terutama empat orang yang betul-betul istimewa (Nissa lebih suka panggil istimewa berbanding OKU) Empat tahun lepas kami bermula dari Youtube & mencari siapa yang sudi berlakon dibawah arahan seorang lelaki yang berjiwa besar.

Isu yang terjadi sekarang : isu kritik dari sahabat-sahabat 1 platform, isu tumpang populariti, isu berat sebelah, isu tak hargai, semua itu dah kami lalui empat tahun lepas. Dan sekarang, kami sudah melangkah teramat jauh dengan berbekalkan satu sahaja ; “Allah swt”

Tidak akan terjadi, andai Allah swt tidak izinkan. Semua terjadi disebabkan Allah swt yang izinkan

Buat sahabat semua, maaf andai kami tak pernah menyambut undangan sebelum ni. Maaf andai kami tak pernah memberi salam terlebih awal & maaf andai kami terlampau jauh meninggalkan kamu. Tapi ketahuilah, apa yang kami buat sekarang, adalah untuk “Kita Lain, Mereka Sama”
Doakan kami!


Usah Nak Sempurna Sangat, Ramai Suami Isteri Lupa Nak Buat 6 Perkara Ini. Deep!

Nak buat rumahtangga bahagia bukannya mudah. Jika salah cakap atau bersikap tidak sepatutnya akan buat pasangan memendam rasa hingga mengakibatkan hubungan menjadi hambar.

Malah hingga nak terlalu sempurna hingga lupa untuk bertolak ansur dan sanggup membohongi pasangan tanpa fikir akan ada kesannya kelak dalam rumahtangga.

Sebagaimana perkongsian saudara Mohd Fhais menerusi coretannya mengenai sikap segelintir suami isteri. Menurutnya demi bahagia, sikap itu harus ‘dibuang’ agar hubungan kekal harmoni.

Buang 6 Sikap Ini.

Suami isteri kena buang 6 perkara ini agar rumahtangga kekal bahagia. Ya, ambil peduli hal ini, walaupun nampak biasa aje! Tetapi jika dibiarkan berlarutan jadi ‘barah dalam hubungan anda dan pasangan.

1 – Rasa Ego
Akibat dari ego kepala kita susah mahu menunduk ke bawah, apa sahaja yang cuba di sampaikan oleh pasangan kita tolak bulat bulat. Hanya pandangan yang keluar dari mulut kita sahaja yang betul. Sehingga pasangan kita rasa cintanya di khianati dan terpaksa setia walaupun tiada rasa sayang lagi.

Hati yang di khianati makin lama akan makin menipis, mudah koyak bila terlalu nipis. Hati-hatilah tuan-tuan. Tak jatuh ego seorang lelaki kalau tunduk sujud bersama-sama isteri.

2 – Rasa Curiga
Bila dah terlalu sayang dan terlalu bergantung harap perasaan curiga mudah datang tanpa di undang. Tak salah ada rasa curiga, yang jadi salah bila kita biar emosi menguasai akal kita sehingga buat tindakan yang boleh buat kita menyesal. Kuatkan kepercayaan suami isteri barulah kita tak mudah pedih mata bila terkena makcik bawang.

Dalam rumahtangga kena jaga perasaan pasangan dengan menjaga pergaulan kita supaya tak timbul rasa curiga. Laki dan perempuan kena ada batas dan had pergaulan, tak kira bujang atau tidak.

3 – Penipuan
Sentiasa lah bercakap benar dengan pasangan, tak kira isu sekecil mana pun jangan ada rahsia dan penipuan antara suami isteri. Kerana penipuan ini boleh menjadi benih kepada hati yang tidak setia dan mudah di godam oleh orang ketiga.

Sepahit mana pun kebenaran itu jangan rahsia dan bohong, kerana percayalah bahawa ‘pahit kebenaran’ itu lebih manis daripada ‘manis penipuan’.

4 – Penting diri ( Selfish )

Lepas berkahwin tiada lagi istilah kau aku, yang ada hanya kita. Rumah kita, keluarga kita, hidup kita, anak kita, semua untuk kita. Rumahtangga tak dapat di bina jika akad nikah sorang-sorang, rumahtangga juga tak dapat sampai ke syurga jika seorang sahaja yang berusaha.

Penting diri tak akan jadikan hidup kita mudah bahkan ia menyusahkan. Suami isteri kena banyak berkongsi, masalah, rezeki, kebaikan, kegembiraan dan kesedihan cuba kongsi dengan pasangan barulah masing-masing tidak mudah rasa kecil hati.

5 – Degil, tidak mahu bertolak ansur
Dalam rumahtangga tiada istilah aku betul kau salah, rumahtangga sepatutnya jadi tempat untuk berlumba-lumba buat kebaikan. Sentiasa bertolak ansur walaupun kadang kala ia tak kena dengan prinsip dan selera kita tapi asalkan ia boleh beri kegembiraan pada pasangan tak salah kita mengalah.

Degil dan tak mahu bertolak ansur tak bawa kita ke mana pun, mulanya kita rasa puas sebab pendirian kita sentiasa menang tapi tanpa kita sedar pasangan berdendam dan menanti untuk hukum kita bila kita buat salah.

6 – Malas
Jangan mengambil kesempatan atas kebaikan pasangan dan kita juga tak boleh beri peluang untuk pasangan mengambil kesempatan ke atas diri kita. Sama-sama berusaha mencari rezeki dengan cara masing-masing kerana dengan berusaha sahaja baru turun rezeki. Tidak untuk mereka yang malas.

Pada mulanya boleh lah rasa kasihan tapi lama kelamaan lihat pasangan malas dan tak berubah boleh datang rasa benci dan meluat. Menjadi punca keluarga bercerai berai dan lebih teruk lagi anak jadi mangsa.

Ramai yang terlepas pandang perkara ni sebab terlalu fokus untuk menjadi ‘Perfect’ sehingga terlupa kecacatan yang perlu di buang.

Tiada manusia yang sempurna, tapi tak sekali pun jadikan ketidaksempurnaan diri sebagai alasan.

Sumber: Mohd Fhais


Kekal Sihat & Awet Muda! Tolong Jadikan Rutin, Ambil Makanan Ni!

Ini dia makanan dan minuman untuk awet muda yang wajar kita semua kaum perempuan amalkan untuk tujuan kesihatan dan kecantikan. Dikatakan jika hidangan ini jika diambil selalu anda akan rasa lebih bertenaga dan nampak berseri.

Apa tidaknya salah satu bahan yang digunakan adalah cendawan tremella atau white fungus di mana khasiatnya hampir sama dengan sarang burung. Jadi tidak hairanlah menjadikannya cukup hebat dan bertindak aktif untuk melewatkan kesan penuaan pada wajah.

Oleh itu, usah tunggu lagi. Ayuh kita pelajari resipi penyediaannya sebagaimana yang dikongsikan oleh Puan Khairunissa untuk manfaat bersama. Selamat mencuba!

LUK MEI ni ialah makanan tradisi Korea,Cina & Jepun sejak ratusan tahun dulu.
Bertuah betul diri dapat resepi ni

Hari ini saya share dengan korang semua supaya korang pon boleh sihat dan awet muda.

BAHAN-BAHAN:

– Cendawan Tremella @ WHITE FUNGUS ( Khasiatnya hampir sama dengan sarang burung )
– Barli (optional)
– Jujube (Kurma Merah)
– Longan Kering
– Gula batu
– Daun Pandan.

Cara masak:

1) Rendam barli 30 minit dan cendawan sampai lembut dan kembang. Buang tampuk berwarna kuning di bawah cendawan.

2) Rebus barli terlebih dahulu sampai empuk baru masukkan cendawan.Rebus lagi selama 40minit dengan api sederhana.

3) Kemudian masukkan longan kering, kurma dan daun pandan serta gula batu.Rebus lagi lebih kurang 20 minit atau bila nampak kurma merah itu sudah kembang.

4) Sedap dimakan ketika sejuk.

**Kalau rebus pakai periuk tanah lebih bagus.
* Gula batu boleh digantikan dengan gula kerek/gula organik(tapi masukkan lepas rebusan sudah siap) untuk rasa ala-ala laicikang

KHASIAT :

– meningkatkan kelembapan kulit
– anti penuaan
– mengurangkan kedut
– Bagus utk paru- paru serta sistem penghadaman
– mengelakkan dr sakit sendi(sesuai utk mereka yg ade sakit lutut)
– antioksida
– antifungal
– anti bakteria
– anti stress
– efektif menangani jaundis pada bayi
– cepat pulihkan luka
– merendahkan kadar kolestrol
– sihatkan usus
– Bantu menangani masalah kencing kotor
– Menyejukkan badan

Amalkan minum setiap hari untuk kulit yang cantik serta awet muda.

Dikatakan amalan meminum rebusan Tremella ini berasal dari gundik maharaja Cina. Beliau dikatakan sangat awet muda kerana kelihatan seperti wanita 40tahun pada usia 80 tahun!

Saya dah test pada encik suami, sebelum bersukan dia minum Luk Mei dan hasilnya, Encik suami boleh main futsal tanpa rasa semput selama 1 jam.


Khasiat Asam Keping Yang Ramai Orang Tak Tahu. Rupanya Boleh Bantu Hilangkan Migrain Secara Semula Jadi, Wanita Ni Kongsikan Petuanya. Cukup Mudah & Cepat!

Sakit kepala yang teruk sehingga membawa ke migrain memang tak boleh dibuat main. Takkan jadi kerja kalau sekali dia menyerang. Bagi anda yang tak suka makan ubat, apa kata cuba petua ini yang menggunakan asam keping. Memang banyak sebenarnya khasiat air asam keping ini.

wanita bernama Fara Bakri berkongsi cara hilangkan migrain secara semula jadi. Tanpa sebarang produk di pasaran, dia berjaya menghilangkan sakit kepala selepas minum air asam keping.

Boleh lah kita sama-sama amalkan untuk mencegah penyakit lain. Semoga perkongsian ini memberi manfaat buat orang ramai.

UBAT SAKIT KEPALA .. Saya ada migrain .. 2-3 ari sekali dia datang jengah .. Xlalu la nak telan ubat selalu2 .. Sejak minum air asam keping ni , helokkk pulak .. Selalu baca tapi xpernah ikot pun , tapi tibe2 dapat hidayah dari mana tah ? kita pun cuba .. Setakat ni ok pulak xde datang sakit2 kepala .. Banyak khasiat taw asam keping ni .. Saya share kan kat bawah antara khasiat air asam keping ni , ni pun hasil gogel mengogel .. Yg best dia bantu kawal berat badan jugak .. Nyambil2 tu .. Hehee

Caranya perenggan paling bawah .. Sementara scroll2 tu boleh membaca , Bior semua jadi rajin membaca ?

Manfaat dan Khasiat Asam Keping untuk Kesihatan

Agar tidak salah dalam memahami manfaat dan khasiat asam gelugur, kami berikan perincian penjelasan tentang beberapa kegunaan buah ini untuk kesehatan Anda. Berikut ini informasinya.

1. Penurun darah tinggi
Khasiat asam keping terutama akan efektif untuk penderita hipertensi atau darah tinggi. Kandungan buah ini dapat membantu untuk menurunkan tekanan darah tinggi, sehingga membuatnya lebih stabil dan tidak membahayakan tubuh.

2. Mengubati kencing manis
Manfaat asam keping juga mampu menjadi ubat untuk penyakit kencing manis. Buah ini akan bekerja membersihkan saluran kencing Anda dari bakteria sehingga penyakit kencing manis boleh cepat disembuhkan secara alami tanpa kesan sampingan.

3. Mengatasi berat badan berlebihan
Salah satu khasiat yang paling terkenal dari buah asam keping adalah khasiatnya untuk mengatasi berat badan yang berlebihan. Buah ini sering dijadikan sebagai ubat herba yang mampu menangani kegemukan akibat lemak yang melekat di tubuh.

4. Menambah nafsu makan
Manfaat asam keping juga baik untuk anak Anda yang tidak punya nafsu makan atau sukar untuk makan. Buah ini akan merangsang tubuh si anak dengan meningkatkan nafsunya untuk makan agar tidak kekurangan gizi apapun.

5. Mencegah sakit jantung
Khasiat asam keping yang tak kalah penting iaitu mencegah jantung Anda dari serangan penyakit, contohnya penyakit jantung koroner. Buah ini akan melindungi organ jantung Anda dari dalam sehingga akan lebih senantiasa sihat.

6. Anti tumor
Manfaat asam keping untuk tubuh yang berikutnya iaitu sebagai anti tumor. Sebelum tumor ganas menyerang tubuh Anda, alangkah baiknya jika Anda terhindar dari penyakit ini sejak awal. Buah ini akan melambatkan pertumbuhan tumor dengan alami.

7. Ubat penyakit cacingan
Buah keping ini boleh dijadikan ubat untuk penyakit cacing. Buah ini boleh membunuh cacing atau bakteria yang menyebabkan penyakit cacingan yang biasanya menyerang organ pencernaan Anda. Pencernaan Anda akan kembali lancar jika Anda mengambil buah ini.

8. Mengurangkan kolesterol jahat
Selain berguna untuk diet, buah asam keping akan mengikat kolesterol jahat dan membuangnya dari tubuh. Kolesterol jenis inilah yang berbahaya bagi orang berbadan gemuk kerana menjadi penyebab penyakit yang dimulai dari kegemukan.

9. Mengatasi demam
Obat demam yang alami yang bisa Anda cuba iaitu mengambil buah asam keping. Jika Anda terkena demam, Anda boleh merebus buah ini terlebih dahulu kemudian mengambil air hasil rebusannya sampai demam Anda turun.

10. Anti kanser
Buah asam keping boleh menjadi anti tumor jika dimakan dengan teratur. Buah ini adalah  baik untuk menyihatkan sel tubuh dan membuang sel tubuh yang rosak untuk mencegah pertumbuhan kanser

Selain 10 manfaat dan khasiat buah asam keping untuk kesihatan, ada lagi beberapa manfaat lainnya dari buah ini yang perlu Anda ketahui.

Berikut ini manfaat lainnya:
Manfaat dan Khasiat Buah Asam Gelugur Lainnya:
Membuatkan kulit awet muda
Anti penuaan
Menghaluskan kulit
Melancarkan pencernaan

Cara nya rendam 1-2 keping asam keping dalam air panas , tunggu sampai suam dah boleh minum , tapi cara saya rendam semalaman , sebelum tidur saya rendam , bangun pagi saya minum , tambah air semula saya rendam sampai malam , sebelum tidur saya minum .. Hari berikut nye boleh ganti asam keping yang baru .. Semoga bermanfaat ♥


“Sedapnya Nama. Cute, Hitam Manis Macam Papa Dia.” Mira Filzah & Suami Kongsi Wajah, Nama Anak

Pelakon dan pengacara, Mira Filzah, 29, berkongsi   wajah putera sulungnya itu buat tatapan peminat.

Bintang Paling Popular di  Anugerah Bintang Popular BH (ABPBH) Ke-32 itu turut mendedahkan nama anak sulungnya iaitu, Wan Khair Amir.

Jelas Mira Filzah lagi, ‘Khair’ bermakna baik dan elok sementara ‘Amir’ pula memberi maksud ‘orang yang memegang perintah dan pemimpin’.

“Hari ini hari ke-7 bersama putera tersayang kami. Dengan rasa penuh keinsafan dan kesyukuran, kami menamakan putera kami, Wan Khair Amir bin Wan Emir Astar

“‘Khair’ membawa makna ‘baik, elok’, juga diambil daripada nama arwah Papa (Wan Mohammad Khair-il Anuar).

“‘Amir’ pula bermaksud ‘orang yang memegang perintah, pemimpin’, juga diambil sebagai variasi daripada nama kami berdua Emir dan Amirah,” tulisnya pada ruangan kapsyen.

Pemilik nama sebenar, Nur Amirah Filzah Badioezaman turut memaklumkan majlis taknik anaknya itu juga sudah selesai diadakan.

“Alhamdulillah, ibadah tahnik dan bercukur juga selamat dilaksanakan, jazakkallahu khairan

“Buat Ustaz @ddaniyaldbiyajid kerana meluangkan masa untuk bersama kami dalam majlis keluarga ini.

“Moga sunnah Rasulullah SAW terus hidup dan mekar dalam setiap langkah kehidupanmu wahai putera kami.

“Ya Rabb, kami akan usaha, mengharap dan bertawakkal kepada-Mu, agar dipimpin setiap langkah Wan Khair Amir dalam menempuh kehidupan di bumi-Mu ini, membesar sebagai anak yang baik dan soleh, dan menjadi insan yang berbakti kepada agama, bangsa dan tanah air, aamin YRA,” tulisnya lagi.

Untuk rekod, pasangan ini mendirikan rumah tangga pada 2 September 2020 dan turut diraikan dalam empat majlis berasingan.

Wan Emir turut memuat naik posting sama yang sekali gus mendapat pelbagai titipan tahniah serta doa yang baik-baik dari rakan artis dan peminat.


“Buang Ja situ, Abah. Nanti Adik Mie Basuh”- Dr Ni Kongsi Momen Jaga Abah Yang Uzur, Buat Ramai Tersentuh Hati!

Sebagai anak rebutlah peluang berbakti kepada orang tua selagi Allah SWT izinkan. Hakikatnya memang mudah menyatakan sayangnya kita kepada orang tua, namun belum tentu kasih sayang itu dapat dibuktikan dengan ikhlas apabila kedua-dua mereka dalam keadaan uzur.

Perkongsian daripada Dr Ahmad Zakimi Abdullah kali ini mengenai kisah abahnya yang sedang uzur cukup menyentuh perasaan dan benar-benar terasa syahdu membacanya.

Sebagai orang tua, biasanya mereka memang tidak mahu menyusahkan anak-anak walaupun dalam keadaan mereka tidak upaya. Tapi kita sebagai anak, seboleh mungkin sentiasa berbakti kepada mereka.

Air Mata Gugur Juga

“Abah nak buang air ni,” ujar abah.
“Buang ja situ, abah. Nanti adik mie basuh.”

Abah menganggukkan kepala, lemah. Abah tercungap-cungap, bernafas laju.
“Dah siap abah?”

Abah mengangguk kepala sekali lagi tanda sudah habis. Saya terus ambilkan tisu basah dan segala perkakas cucian termasuk pakaian baju untuk abah.

Sambil saya lakukan pembersihan, abah bertanya lagi, “takpe ke adik mie yang buat ni?”

“Eh, takpe abah. Dulu masa adik mie kecil abah juga yang basuh adik mie kan. Kali ni adik mie buatkan untuk abah,” balas saya, tersenyum. Tapi air mata saya gugur juga.

“Maaf adik mie abah tak larat sangat”

Abah tak berdaya ke bilik air. Lagipun abah masih menerima oksigen. Tak boleh ke bilik air.

“Nanti lepas siap ni adik mie mandikan abah ye. Adik mie lap-lap badan. Segar dan wangi sikit,” sambung saya lagi.

Abah menganggukkan kepala. Tak mampu bercakap banyak lagi. Lalu abah bersuara lagi,

“tak penat ke adik mie ni?”

“Takpe abah. Dulu abah lagi penat nak besarkan adik mie yang nakal ni,” jawab saya sambil tersenyum. Tapi air mata saya menitis ke pipi.

“Ahh dah siap. Nanti adik mie sikatkan rambut abah bagi hensem sikit,” sambung saya lagi.
Mata abah pula berkaca.

“Maaf adik mie abah tak larat sangat,” ujar abah.
“Eh takpelah abah. Dulu abah juga sikat rambut adik mie.”

Mohon doakan

Saya lapkan air mata abah dan mengucup dahi abah. Alhamdulillah, ini peluang keemasan saya bersama abah. Dapat berkhidmat dan berbudi semasa abah diuji dengan kesakitan dan keuzuran.

Jasa dan pengorbanan abah dulu terhadap kami sekeluarga tidak boleh dinilai dengan wang ringgit. Itu sudah pasti. InsyaAllah abah, adik mie akan jaga abah. Sayang abah. Nanti adik mie carikan feeding pump dan oksigen concentrator untuk abah.

Mohon doakan abah saya yang masih berada di wad ketika ini.
“Abah, kita selfie dulu. Adik mie dah sikat rambut abah. Kak Yah, abang Di dan abang Kie nak tengok abah dah hensem. Senyum skit abah!”

Dr Zek
Anak Abah yang Nakal


Mudah! Cara Tukar Duit Raya Hanya Di Mesin ATM, Tak Perlu Beratur Panjang!

Apabila tiba nak hari raya je , ramai akan berpusu-pusu ke kaunter bank untuk menukar duit raya. Memang beratur panjang aje. Lagi risau, jika ada yang tak ikut SOP ketika beratur.

Menarik perkongsian oleh Nur Ilyana di facebook, menerangkan cara mudah dengan hanya menggunakan mesin ATM. Tak perlu beratur panjang dah.

Nak tahu caranya, ikuti panduan wanita ini.

Cara tukar duit raya di Maybank Hanya di ATM Machine

Mudahnya tukar duit raya di Maybank sekarang. Hanya di ATM Machine, Mungkin ada yang tak tahu lagi, saya share cara tukar duit raya baru :

Pergi ke Maybank yg besar sket ( selected branch). Contoh gambar di bawah ialah Maybank Setia Alam ada 2 mesin ATM yg boleh dapat duit raya baru yang masih wangi.

Pilih ATM yg ada signage gambar 3 orang pakai baju melayu pegang duit raya tu ( seperti gambar ).

Semua duit dalam mesin ATM tu ialah note RM 10 duit raya baru. Tekan withdraw dan pilih amount.

Maximum amount per transaction ialah RM 300. So jika anda nak 60 keping note RM 10 yg baru, kena buat dua kali.

OK mudahkan. Sarung angpow boleh minta kat brother yang jaga kaunter depan tu. Mula2 dia kata dah habis. Biasalah.

Lepas tu apa lagi, cakaplah, Saya faham dah dekat nak raya ni memang sarung angpau banyak dah habis. tapi bang, Saya ni nak gunakan sarung angpau tu untuk., ( haa..sambung sendiri la, takkan itu pun nak ajar, nampak sangat tak datang training letew.


Anak Sedih Gaji Tak Cukup Tapi Emak Suruh Beli Kereta, Padu Nasihat Perunding Kewangan Ni. Take Note Semua!

Tidak dinafikan ada segelintir ibu bapa bersikap sambil lewa mengenai tabungan dan tidak memahami pengurusan kewangan cara yang betul.

Natijahnya mereka tidak menyediakan simpanan  termasuk simpanan untuk pembelajaran anak-anak. Seterusnya apabila anak-anak membesar, ibu bapa pula tanpa memikirkan kemampuan anak .

Lantaranya itu, ia akan menjejaskan tabungan masa depan anak sehingga berbelanja melebihi gaji yang diterima.

Moga ibu bapa alert sebelum meminta anak-anak untuk memenuhi kehendak bukannya keperluan semata-mata untuk bergaya sahaja.

MAK NAK MERASA MYVI BARU?

Salam bang , sedih rasa di hati bila mak kat kampung suruh beli myvi baru . Sy baru jer keje setahun lebih gred N11

Asalnya saya nak beli motor cc besar sikit ‘second hand’ secara cash . Tapi sebelum tu mak dah ada suruh beli kereta senang katanya .

Saya dah pujuk mak saya nak beli motor tu , dia asalnya tak bagi lepas tu dah bosan kot dia cakap beli la .

Pada masa yang sama dia pun cakap la baik beli myvi baru dia nak guna kat kampung . Mak saya dah ada myvi lama kat kampung . Dia cakap kalau nak beli myvi baru dia nak jual myvi lama

Saya cakap la tak mampu nak beli kereta sebab nak beli motor besar dek mengidam dari sekolah lagi . Mak saya cakap ok tapi saya tahu nada dia macam kecewa dengan saya .

Saya bagi monthly kat mak saya 400 , dia cakap nak bayar myvi baru tu pakai duit tu la .

Tetapi masalahnya saya tengok installment 10% bulanan mahal rm570 bukan rm400 . Huhuhu

Saya dah cancel nak beli motor besar tu sebab nak jaga hati mak saya , takut dia terasa hati sebab motor besar boleh beli kereta dia nak guna kat kampung tak boleh belikan.

Apa nasihat terbaik buat saya doktor ? Saya tak tahu dah nak luah kat sapa, tak beli mak terseksa pulak.

Saya cakap kat mak tnggu dpt kwsp tahun dpn (ckup 3tahun tukar skim pencen) boleh la buat bayar duit muka kereta .

Niat sebenar dalam hati ingin masuk pasaran rumah lelong selepas beli motor besar huhu..

INI NASIHAT PADU

Menurut Azizul Azli Ahmad, kemahuan ibu berkenaan berlaku apabila tidak memahami pengurusan kewangan cara yang betul sehingga memaksa anaknya berbelanja melebihi kemampuannya dari sudut gaji bulanan. Ikuti  nasihat beliau ini.

1. Ini antara cabaran dan dilema anak muda yang mula faham pengurusan kewangan. Ibubapa masih tidak faham dan galakan buat hutang jahat.

2. Bagi penjawat awam Gred N11 gaji biasanya adalah RM2037. Tolak bersih akan dapat RM1873 sebulan.

3. Jika bayar Myvi baru sebanyak RM570 sebulan. Ia telah makan DSR kita sebanyak 30%.

Peluang untuk beli rumah 9 tahun kedepan akan sangat sukar. Harga rumah waktu itu mungkin dah berbeza banyak.

4. Jika usia sekarang 22 tahun, pada usia 31 tahun baru lapang dada membeli rumah. Itupun kalau DSR tak koyak dengan hutang lain.

5. Pujuklah ibu dengan baik, jika dia masam muka dan hentak kaki nak beli Myvi juga.

Bawa dia ke Seng Heng atau Mydin belikan Peti Sejuk Samsung baru yang besar macam almari kain tu. Baru RM1800 sahaja.

Atau belikan dia mesin basuh Sharp yang bulat didepan, boleh masukkan kucing kesayang waktu lapang.

Atau belikan dia satu gelang tangan, agar dia teruja untuk tunjuk pada jiran tetangga.

“Anak aku yang kerja gomen tu belikan, aku tak minta pun”.

Katanya dengan bangga dan teruja.

6. Kita semua akan jadi ibubapa, ubahlah cara kita berfikir. Nak ubah ibubapa memang dah tak boleh. Banyakan berdoa dan cari penyelesaian lain.
.
“Jika tahu didepan ada lubang yang dalam, janganlah terjun dengan harapan mendapat kerehdaan”.
Azizul Azli Ahmad


“Tahniah Dapat Sepasang.” Faye Kusairi Kongsi Berita Gembira,  Selamat Lahirkan Bayi Perempuan!

Kisah pelakon Faye Kusairi yang mengalami Bell  Palsy baru-baru ini mengejutkan ramai lihak terutama peminatnya.  Lebih-lebih lagi dia sedang mengandung.

Terbaru, pelakon tersebut berkongsi berita gembira selamat melahirkan bayi perempuan.

Assalammualaikum, saya ingin berkongsi berita gembira kepada semua.

Alhamdulillah, saya selamat melahirkan anak perempuan kami pada hari Ahad lepas. Syukur ke hadrat Ilahi juga, saya dan baby berada dalam keadaan sihat. Harini saya dan baby sudah dibenarkan untuk pulang ke rumah.

Terima kasih buat semua yg tak putus2 doakan kebaikan dan kesihatan saya berkenaan dengan Bell’s Palsy juga selama beberapa hari ni. Maaf, saya belum mampu nak attend semua komen mahupun DM. Saya akan cuba juga update from time to time regarding my progress as well as keadaan saya berpantang nanti.

I will share gambar baby soon bila sudah betul2 bersedia ya? Buat masa ni, izinkan saya dan baby berehat dan gain back my energy during these few days berpantang.

Thank you all for your support, love, respect and kindness. 😘❤


“Saya Mahu Teman Hidup, Ada Isteri Urus Makan Pakai.”  Hanya Sekali Lafaz, Fendy Bakry Selamat Diijabkabul!

Dalam diam-diam pelakon berkulit hitam manis ini selamat diijabkabulkan bersama pasangannya semalam. Fendy Bakry kini bergelar suami kepada wanita pilihannya yang dikenali sebagai Ayu.

Pernikahan Fendy yang berlangsung pada malam tadi (Ahad) mengejutkan ramai pihak kerana sebelum ini tidak pernah berkongsi mengenai kekasih atau kisah cintanya.

Fendy atau nama sebenarnya Mohd Affandi Nor Bakri bernikah selepas waktu Isyak di sebuah dewan di Setia Alam, Shah Alam yang hanya dihadiri kira kira 30 orang keluarga terdekat masing masing.

Dalam majlis pernikahan tersebut, Fendy menyerahkan mas kahwin sebanyak RM3008 beserta lima dulang hantaran manakala pengantin perempuan membalas tujuh. Bagaimanapun wang hantaran dirahsiakan atas permintaan keluarga.
Fendy sebelum ini melangsungkan pertunangan secara ringkas pada bulan Mac lalu sebelum Perintah Kawalan Pergerakan dikuatkuasa kerana pandemik Covid 19.

Dalam satu kenyataan, pelakon ini berkata, bukan tidak mahu mengundang ramai jemputan termasuk pihak media, tetapi terbatas dengan prosedur operasi standard (SOP).

“Keluarga masing masing pun sepakat teruskan yang wajib dulu. Nak jemput ramai pun takut ada yang terlepas pandang dan terasa hati. Jadi kita dahulukan yang mana perlu dan penting.

“Ikutkan rancangnya nak nikah Januari depan. Tapi kita percepatkan benda baik. Nak tangguh lagi pun buat apa sebenarnya kerana kita tak tahu ke depan nanti bagaimana pula jadinya.

“InsyaAllah selepas ini, majlis resepsi juga akan dibuat cuma belum ada tarikh tepat. Mungkin juga tahun depan kerana Perintah Kawalan Pergerakan Pemulihan pun diteruskan sampai hujung tahun ini,” katanya.
Pasangan ini dikatakan saling mengenali kira-kira tiga tahun lalu di Festival Teater Kebangsaan di Kedah. kepribadian Ayu yang mengambil berat dan mendahulukan keluarga dikatakan faktor yang memikat hati Fendy untuk lebih mengenali dan akhirnya memilih wanita ini sebagai suri hatinya.

“Salah satu perkara yang mencuri perhatian saya terhadap isteri adalah sifat keperibadiannya. Dia tak kisah bersusah payah untuk saya selain keluarga. Ketika saya berdepan dengan masalah kesihatan sejak beberapa bulan lalu, dia antara yang tak berkira mahu membantu. Susah nak jumpa orang sepertinya,” katanya.

Memilih persalinan berwarna kuning pada hari bahagia, Fendy berkata, dia berasakan usia sekarang sudah dilihat cukup matang untuk hidup berumah tangga.

“Saya mahukan teman hidup, lagipun pembantu peribadi sudah tidak bersama saya lagi. Sampai masa ada isteri menguruskan makan pakai.

“Jika terjadi apa-apa, ada isteri boleh uruskan,” kata pelakon Mr Grey ini lagi.

Dia dalam pada itu turut berkongsi berita gembira tersebut di ruangan instagramnya.
Bismillah..

Alhamdulillah dengan sekali lafaz abam score weh!!!
Terima kasih buat adik beradik semua yang datang ke majlis kecil kami.. InshaAllah majlis resepsi akan menyusul kelak.. Untuk masa sekarang abam mewajibkan yang mana perlu di dahulukan..
Jangan risau.. akan abg jemput semua media dan kawan2 yang selalu support abg.. takkan ada rsvp ok.. heeee
.
Gambar lain, nanti la abam update.. Malam nie kena rest awal… tak elok kena embun.” tulisnya di kapsyen.


Jaga ‘Privacy’ Biarpun Tinggal Serumah Dengan Mentua, Wanita Ini Ubah Suai Bilik Jadi ‘Rumah Kecil’.  Simple Tapi Selesa, Idea Yang Kreatif Super Jimat!

Tinggal dengan mentua ada kelebihan dan kekurangannya. Lebih-lebih lagi jika ipar duai lain pun serumah dengan kita. Bab aurat sudah tentu kena jaga kan.

Justeru, pergerakan di dalam rumah agak terbatas, baik nak  ke dapur mahupun ke bilik air. Apa lagi nak bermesra dan bergurau senda dengan pasangan sendiri kena hati-hati tak boleh dilihat pada tatapan ipar duai atau anak-anak kecil yang lain.

Hasil kreativiti Ain, dia telah menukar sebuah bilik menjadi seakan-akan rumah kecil yang dianggap ‘syurga kecil’ milik mereka sekeluarga.

Nak tahu caranya, jom baca ni!

Dapur dalam bilik tidur!
Belum ada rumah sendiri , duduk dgn mentua , dlm rumah ada 2 family ipar duduk skali..

Rasa pgerakan terbatas bila masak2 kat dapur bawah.. yela , pakaian kita kena jaga kan.. xkan nak pakai mcm dlm rumah sendiri..

Pujuk en husb utk reno skit buat dapur dlm blik.. memandangkan bilik besar juga.

Taraaa .. dah siap reno. Simple je . Skangkang kera.. tp ttp syukur & sgt2 hepi atleast dapo iols berasap hari2.

Dlm bilik pakai dapur karan , ada blower , ada tingkap & ada pintu .. bau masuk blik tu ada la tp tak la sampai berbau tilam baju semua.. stakat bau2 harum je gituu..

Nk mkn apa cakap jer .. Semua bahan lengkap. Peti ais ada tp besar sgt xmuat dapur. Jd letak kat luar ( dalam bilik )

Tapi bagi saya .. ni syurga kecil kami. ??

Doakan sy ada rezeki beli rumah sendiri..


Maryam Syukur Omma Ikut Solat Subuh, Bawa Balik Telekung Belajar ‘Slow-Slow’ Di Korea

Sedangkan duduk serumah pun, bila pergi kerja atau bercuti tinggalkan orang tua kita boleh terbit rasa rindu. Apatah lagi yang tinggal berjauhan dengan mak dan ayah. Semestinya rasa sayu bila terkenangkan orang yang jauh dari mata.

Itulah yang dirasai oleh pempengaruh sosial media dan usahawan, Maryam yang telah bermastautin di Malaysia sejak berkahwin 3 tahun lalu.

Menerusi perkongsian Maryam di laman Instagram, dia mengakui berasa hiba sewaktu menghantar ibunya untuk kembali pulang ke Korea Selatan selepas beberapa waktu berada di Malaysia.

Menurut isteri kepada Ryzal Ibrahim itu, sejak tiga tahun berada di Malaysia dan menjadi seorang ibu kepada seorang bayi perempuan, dia akui lebih banyak menghabiskan masa serta mencurahkan kasih sayang kepada anak.

Namun, dia baru menyedari bahawa dia sebagai anak perempuan tunggal turut rindukan kasih sayang seorang ibu. Jadi, kehadiran ibu ke Malaysia sedikit sebanyak membuatkan dia berasa disayangi.

Meninjau di ruangan komen, ramai yang mendoakan agar ibu Maryam mendapat hidayah dan istiqomah dalam perubahannya nanti.

Untuk rekod, Maryam dan Ryzal telah mendirikan rumah tangga pada pada 2019. Sekitar tahun 2020, mereka telah kembali ke Tanah Air dan memulakan kehidupan sebagai selebriti apabila kerap berkongsi kebersamaan dalam saluran YouTube DurianKimchi.

Hasil perkongsian hidup selama tiga tahun, pasangan tersebut telah dikurniakan seorang cahaya mata dikenali sebagai Rina.

Sumber: Instagram maryamyunrrr


Jaga Wajah Dengan Bahan Semulajadi. 6 Petua Ni Boleh Cuba!

Selain pemakaian produk yang sesuai dengan kulit wajah, terdapat juga kaedah dan petua yang boleh anda praktikkan untuk memiliki kulit wajah yang bersih,  sihat dan cantik dengan menggunakan bahan-bahan semula jadi.

Berikut adalah 6 bahan semula jadi yang baik untuk penjagaan kulit yang patut diamalkan.

PUTIH TELUR

Putih telur dapat menghilangkan jeragat-jeragat, pori-pori dan liang roma yang tersumbat. Langkah-langkah yang perlu dibuat ialah ambil 1 biji telur dan gunakan telur putih sahaja.

Kemudian, sediakan tisu muka 2 helai untuk buat seperti topeng muka pada wajah anda. Setelah itu, sapukan telur putih pada seluruh wajah.

Biarkan sampai kering dan buka topeng muka anda itu. Kemudian bilas dengan air, anda akan nampak kesannya pada hidung, pipi dahi dan muka akan kelihatan berseri-seri.

TOMATO

Tomato dapat memudarkan bintik-bintik hitam pada wajah anda dan dapat kembalikan kulit yang kusam menjadi berseri-seri. Ambil sebiji buah tomato merah, belah dua dan potong kecil-kecil atau lenyek sedikit kalau anda nak keluarkan air tomato itu seperti masker.

Selepas itu sapu seluruh wajah seperti membuat mask dan biarkan selama 10 minit bagi tomato itu serap dalam kulit anda. Jangan lupa bilas dengan air suam dan anda akan nampak hasilnya

YOGURT ASLI & MADU

Untuk kulit wajah lebih lembab anda ambil yogurt asli campur dengan madu 1 sudu kecil. Selepas itu sapu seluruh wajah anda dan biarkan sampai kering atau beberapa minit.

Kemudian, bilas dengan air suam. Anda akan rasa kehangatan kulit yang lembut seperti bayi.

SODA BIKARBONAT

Untuk kecutkan jerawat atau hilangkan kesan-kesan parut jerawat anda boleh mengatasinya dengan soda bikarbonat. Caranya ambil 1 sudu soda bikarbonat dan sapukan pada kulit bermasalah. Biarkan selama mana anda nak dan anda akan nampak kesan dalam masa 3 hari.

Selepas 3 hari jerawat anda makin mengecil dan hilangkan kesan-kesan parut jerawat dengan sedikit demi sedikit.

UNCANG TEH

Untuk hilangkan sembab di bawah mata atau kulit bawah mata seperti lebam. Caranya ambil 2 uncang teh hijau dan rendamkan kedalam air panas.

Kemudian biarkan sejuk sedikit uncang teh hijau dan selepas itu letak pada bawah mata sebelah kanan dan kiri. Untuk nampakkan lebih berkesan anda mestilah kena rajin, iaitu paling kurang 1 minggu 3 kali dan anda akan nampak kesan dia dengan secara tidak langsung.

Sumber: Balqis AR. Pengamal Kecantikan & The Vocket

Sebenarnya toner ni kita boleh buat sendiri je di rumah. Sifat antioksidan yang terdapat dalam Bunga Lawang ni yang membuatkan dia banyak khasiat.  Boleh melembapkan kulit muka, mencegah penuaan, mengecilkan liang pori yang besar dan macam-macam lagi.

Bahan-bahannya:
1 genggam bunga lawang
2 cawan air
1 botol spray (kecik pun cukup)

Caranya:
1. Rebus bunga lawang dalam periuk. Guna dua cawan air.

2. Rebus sampai tinggal satu cawan je tau. Dah siap tu boleh tutup api dan biarkan sejuk sekejap.

3. Dah sejuk, tuangkan dalam botol spray dan simpan di dalam peti ais.

4. Korang boleh gunakan dua kali sehari waktu pagi dan malam.

Bukan susah pun kan! Senang je, cuma jangan malas-malas okay. Make sure hari-hari spray supaya kulit muka dapat meresap khasiat dari bunga lawang tu dengan sekata.


“Segan Sangat, Rasa ‘Bogel’ Kalau Tak Pakai.” Rambut Tumbuh Uban Jadi Asbab, Daphne Iking Dedah Kisah Mula Berhijab

Benarlah hijrah itu milik Allah, demikian juga dengan Daphne Iking, 43 yang kini mengambil keputusan untuk  berhijab.

Pemilik nama sebenar, Dahlia Eleanor Iking berkongsi penghijrahannya baru-baru ini. Dia yang memeluk Islam pada tahun 2010  mengakui asbab mengenakan tudung adalah kerana mahu menutupi uban di kepala pada awalnya.

“Bapa saya meninggal dunia akibat kanser dan sejak itu saya banyak terlibat dalam aktiviti kesedaran mengenai penyakit berkenaan. Rambut saya panjang dan berhasrat untuk mendermakannya kepada sebuah organisasi kebajikan kanser.

“Tapi untuk berbuat demikian, tak boleh warnakan rambut atau lakukan sebarang perawatan selama enam bulan. Dalam tempoh itu, saya mempunyai uban. Kalau berada di rumah, okaylah sebab ia hanya dilihat suami dan anak-anak.

“Kemudian kita sudah diberikan kelonggaran untuk keluar selepas penguatkuasan perintah kawalan pergerakan (PKP) dan saya perlu hadiri satu majlis bertemakan warna ungu. Saya berdandan dan nak pastikan uban tidak terlihat, saya pakai turban.

“Tapi saya tidak ada turban warna ungu lalu pakai shawl saja. Bila pakai ia akan ‘terpeleot keluar’, saya jenis kasar. Saya pun kenakan topi selam (diving cap).

“Alhamdulillah, suami menyokong meski awalnya dia agak ragu-ragu.” Demikian kata hos terkenal, Daphne Iking yang meluahkan rasa syukur selepas benar-benar berhijab sepenuhnya sejak Oktober tahun lalu.

Ibu kepada empat cahaya mata ini akui rasa janggal sekiranya ‘free hair’ dan meluahkan rasa syukur kerana perjalanan hijrahnya dipermudahkan.

“Proses itu berterusan sampai Ramadan dan bila tiba hari raya, rasa janggal buka tudung. Saya kembali berselendang ala gaya Grace Kelly. Seminggu kemudian saya pergi berenang dan berbikini. Tapi saya rasa ‘bogel’ sangat.

“Seganlah… sudah berumur nak pakai macam Halle Berry. Pergi pantai macam tu. Jadi saya pakai ‘baju diving’. Transisinya daripada situ kemudian saya beritahu suami untuk jual semua baju seksi,” katanya lagi.

Sehingga kini, anak kelahiran Keningau Sabah ini selesa dengan penampilan terbarunya berhijab.

“Rasa bogel kalau tak pakai. Oleh kerana saya turut kerap buat sesi temubual secara virtual, paling tidak saya akan sarung anak tudung dengan topi. Sekurang-kurangnya ia menutupi,” katanya lagi.

Akui bukan mudah istiqamah, Daphne dalam masa yang sama mahu menumpukan pengisian rohani terlebih dahulu dan terbuka sekiranya peminat menerima ia seadanya.


Resipi Ayam Percik Paling Mudah Dan Ringkas Tapi Sedap Macam Di Kedai. Ikuti Cara Ini.

Menariknya menu ini buat hidangan makan tengah hari. Nak buatpun pun cukup mudah untuk disediakan. Rasanya yang sedap menambahkan lagi selera seisi keluarga.

Cuma, setiap hidangan tentunya kita memilih resipi yang ringkas. Menu pilihan ini memang mudah tapi gerenti sedap. Siapa yang suka ayam percik boleh cuba resipi ini.

Jom admin kongskan resipi dari Miss Nick Kitchen. Lihat resipinya memang mudah.

RESEPI AYAM PERCIK PALING MUDAH

Ini first resepi untuk tahun 2020. Sebenarnya masak je tapi terus ngap haha, tak sempat nak ambil gambar step by step. Awal tahun biasa la sibuk sikit menyusun gerak kerja. Ini ayam percik resepi yang agak simple tapi sedap. Ada beberapa lagi versi lain, nanti saya update ye.

Okay jom tengok resepi di bawah.

BAHAN-BAHAN A

• 1/2 ekor ayam
• 2 kotak santan yang saiz kecil
• 1 sudu teh pes asam jawa (bancuh dengan air)
• 1 sudu teh halba
• Air secukupnya
• Gula dan garam secukup rasa
.
BAHAN-BAHAN B (DIKISAR)
• 15 tangkai cili kering (saya guna 5 sudu besar cili kering yang sudah dikisar)
• 5 biji bawang merah
• 4 ulas bawang putih
• 2 batang serai
• 1 inci halia
.
CARA MEMASAK

1. Bersihkan ayam, kelar dan toskan. Gaulkan ayam dengan sedikit garam.
2. Masukkan ayam ke dalam kuali bersama bahan yang dikisar, santan, asam jawa, halba, gula, dan garam.
3. Masak sehingga kuahnya tinggal sedikit dan ayam sederhana masak. Pastikan kuah tadi sebati dengan ayam.
4. Letakkan ayam di atas pemanggang dan bakar hingga masak sepenuhnya dan sedikit garing. Sambil tu sapukan kuah ke atas ayam berulang kali sambil terbalikkan supaya ia melekat cantik.
5. Siap dan sedia untuk dihidang.

Selamat mencuba!
kredit: Miss Nick Kitchen


“Memang Suka Buat Mama Menangis!” – Anzalna Nasir Hadiahkan Ibu Rantai Berlian RM120K

Lain orang lain cara dalam membahagiakan yang tersayang, terutamanya ibu yang melahirkan. Mungkin bagi yang berkemampuan, pemberian dari sudut kebendaan menjadi pilihan.

Namun, sebenarnya bukan kekayaan menjadi ukuran, ianya tidak boleh diukur dengan pengorbanan mereka menjaga kita sedari kecil. Malah, orang tua kita juga tidak mengharapkan semua itu, yang nyata hanya doa yang diharapkan untuk menjadi bekalan mereka di akhirat kelak.

Baru-baru ini, pelakon jelita, Anzalna Nasir telah memberi kejutan kepada ibu tercinta dengan menghadiahkan seutas rantai leher yang bernilai RM120,000. Perkara ini dikongsikan sendiri oleh Anzalna di laman Tiktok miliknya di mana ketika itu dia bersama keluarganya hadir di sebuah kedai emas terkemuka dan meluahkan hasrat mahu membeli rantai tersebut untuk ibu tersayang.

Malah, di penghujung perkongsian tersebut jelas kelihatan ibu Anzalna mengenakan rantai tersebut sehingga mengeluarkan air mata gembira kerana gagal menahan sebak.

Rantai yang dibeli oleh Anzalna atau nama sebenarnya Nur Anzalna Md Nasir itu  difahamkan mempunyai campuran emas sebanyak lebih 50 gram dan set berlian lebih 12 karat.

Meninjau di ruangan komen, kejutan yang dibuat oleh Anzalna buat ibu tersayang itu telah membuat orang ramai sebak kerana sanggup mengeluarkan perbelanjaan yang banyak demi membahagiakan hati insan tersayang.

Ada juga di antara mereka mendoakan yang terbaik buat Anzalna dan menyatakan hasrat mereka supaya suatu hari nanti mereka juga berpeluang untuk membuat perkara yang sama buat bonda mereka sebagai tanda membalas jasa.


Puji Isteri Depan Anak-Anak. Ini Cara Bahagiakan Rumahtangga.

Keluarga bahagia pastinya idaman semua pasangan suami isteri. Makin tambah seri apabila kehadiran anak-anak.

Namun, kadang kala wujud salah faham sehingga tercetus kemarahan didepan anak-anak.

Wahai suami, hargai isteri mu.. dan jangan marah isteri depan anak2.

Bila saya belajar prinsip ni, baru saya faham kenapa kita ibubapa tak boleh berselisih depan anak-anak.

Ia akan bagi kesan pada anak-anak.

Kalau kita (suami) komen, tegur, dan marah isteri depan anak-anak, anak-anak akan belajar dari situ.

Walaupun mungkin komen kita dengan niat nak membetulkan isteri, tapi ia tetap beri kesan yang buruk!

Anak-anak akan tengok, ayahnya tak hormat ibunya. Ibunya dengan mudah boleh dikritik dan dikomen.

Bukan dihormati dan disegani. Suatu hari nanti, dia akan ‘ambik tempat’ ayahnya – tegur, komen, marah dan tak hormat ibunya.

Dia tak respek ibunya sendiri sebagaimana kita (bapa) tak respek isteri kita.

Maka tak peliklah kalau anak-anak tak dengar cakap ibunya. 10 kali suruh kemas mainan tapi tak jalan-jalan juga.

Malah dia boleh buat ‘bodoh’ apa saja suruhan ibunya. Ibunya hilang ‘bisa’ depan anak-anak.

Promotelah Isteri Depan Anak-anak- Beri pujian

Kita sepatutnya kena selalu promote (edify) isteri kita depan anak-anak. Zahirkan yang kita respek isteri kita depan anak-anak.

Sentiasa cakap pada anak-anak yang ibunya seorang yang baik, hebat, berjasa, bagus dan sebagainya.

Supaya isteri kita ada wibawa terhadap anak-anak. Anak-anak akan benar-benar percaya dan respeknya pada ibunya.

Sekali ibunya cakap, dia pasti akan dengar. Sebab mereka respek!

Mempromosikan isteri kepada anak-anak sebenarnya kita memberi satu ‘kuasa’ (power) untuk isteri mendidik mereka dengan mudah.

Kita mempermudahkan isteri untuk bantu kita didik anak-anak kita, yang akhirnya memudahkan kita.

Sama2 kita saling ingat mengingati 🙂


Pernah Alami Gastrik Yang Teruk, Wanita Ni Kongsi Amalan Minum Air Herba Yang Mujarab!

Bagi yang  pernah merasai sakit gastrik ini, tahulah betapa sakit dan senaknya di bahagian ulu hati hingga menyebabkan tidak selesa hingga ada yang terpaksa membongkokkan diri untuk kurangkan kesakitan.

Cara terbaik redakan kesakitan, seharusnya mengambil ubat yang disarankan oleh doktor.

Pun begitu, boleh juga amalkan minuman herba ini sebagai cara alternatif. Untuk Jom baca perkongsian Nurhamimi bagaimana cara menyediakan minuman herba tersebut.

AIR REBUSAN HERBA PETUA MAK

Bulan lepas, mak gastrik teruk. Selepas beberapa hari, mak cek dengan doc, b/p mak naik ke 200, tanpa ada simptom-simptom yang biasa pesakit darah tinggi alami. Tak pernah mak macam ni.

Dipendekkan cerita lah ya.
Kawan baik mak, Cikgu Rohaya ada share dengan mak resepi ni. Katanya baik untuk darah tinggi, kencing manis & gastrik.

Mak amalkan, dan dalam beberapa hari saja alhamdulillah ada perbezaan, ada perubahan positif. Bacaan darah turun, angin dalam dalam badan banyak keluar, tidur nyenyak, sakit ulu hati & sembelit dah tak ada.

Mak pun ada suggest KakMim buat & minum air ni sebab KakMim ada gastrik yang agak teruk jugak.

Ok. KakMim stop kejap minum #PatiHaliaMakMertua yang menjadi amalan itu, lalu KakMim cubalah resepi ni.

Result dia, sakit-sakit & lenguh-lenguh badan hilang, badan berpeluh & rasa sihat, yang paling best, lawas giler. Masuk toilet, duduk je terus poop! Haha. Dah lama tak rasa best mem’berry’ sebegitu. Angin dalam perut ni pulak berlumba2 nak keluar tak amik no giliran dah. Best.

Korang nak try, sila lah. Kalau was-was, jangan lah ya, ataupun dapatkan nasihat dari doktor dulu.

Bila dah amalkan dan badan korang sihat asbab daripada mengamalkan resepi ni, mudah-mudahan pahala mak KakMim & sahabatnya tu Allah lipatgandakan. Insyaallah, aamin.

Pastu, KakMim nak minta tolong doakan mak KakMim yang warded sekarang disebabkan masih dalam pemeriksaan, kerana masalah jantung. Semoga mak diberikan kesihatan & pulih seperti sediakala.

Rabbi yassir wala tu’assir. Rabbi tammim bil khair!

Tak sabaq nak balik bekam mak!

Resepi

Bahan-bahan:

Kulit kayu manis
Secubit halba
Jintan halus
Jintan kasar
Beberapa helai daun pandan
Dua inci halia

Cara penyediaan :

Rebus semua bahan. Setelah rebus warna air bertukar merah. Tapis semua bahan, ambil airnya sahaja.Tuangkan ke dalam cawan, sedia diminum.


“Tak Mengapa, Saya Ada”. Ucapan Naim Daniel Untuk Sissy Iman Buat Ramai Sebak

Dalam kemeriahan menyambut Tahun Baru Cina, industri hiburan tanah air tiba-tiba dikejutkan dengan amukan dari penyanyi yang terkenal dengan panggilan Mummy, siapa lagi kalau bukan Mas Idayu dalam sebuah rancangan hiburan yang menampilkan peserta yang mempunyai talian kekeluargaan bergabung untuk merebut hadiah yang ditawarkan di samping mencabar diri dari setiap cabaran yang diberikan.

Minggu lepas, apa yang menjadi bualan ramai adalah komen yang berbaur amarah dari Mas Idayu yang merupakan salah seorang juri bagi rancangan itu.

Komen yang diberikan mungkin kedengaran sangat beremosi namun penuh dengan nasihat, umpama ‘Ibu Marahkan Anak’ yang berulang kali melakukan kesilapan yang sama.

Terkesan dengan komen yang diterima, penyanyi Sissy Iman yang merupakan peserta program tersebut kelihatan sangat tersentap dan dilihat tidak mampu menahan airmata sewaktu berada di pentas.

Malah perkara itu berlarutan apabila Sissy dilihat tidak tampil di akhir rancangan tersebut dan rentetan dari itu Sissy Iman telah memuatnaik satu hantaran di laman Instagramnya seolah tidak mahu meneruskan karier nyanyian.

Bahkan penyanyi berbakat besar itu turut meluahkan kurang terujanya untuk melancarkan album terbaharunya bulan hadapan.

Terbaharu pasangan Sissy Iman dalam rancangan tersebut yang juga merupakan sepupunya iaitu Naim Daniel tampil memberikan kata-kata semangat buat Sissy Imann untuk kekal kuat bagi meneruskan perjuangan mereka di pentas rancangan yang bersisa dua minggu sahaja lagi.

Menyedari kesedihan rakan seperjuangannya itu, Naim menyatakan dirinya akan sentiasa bersama Sissy biarpun perlu menghadapi tugasan yang mencabar setiap minggu di pentas program tersebut.

Perkongsian tersebut telah dibuat oleh Naim menerusi sebuah hantaran di Instagram.

Tak mengapa, saya ada.

Kadang, ada ketika dimana kita menjalani tuntutan tugasan kita dalam keadaan yang kita sendiri tak sehebat mana dalam menjayakannya, tapi kita tetap cuba.

Walau kadang kita dua tak pasti sama ada orang akan suka bagai nak gila atau benci mencuka.

Tak mengapa, saya ada.

Kadang, ada ketika dimana kita berdua berhadapan dalam satu keadaan sama ada ingin menyahut cabaran atau kekal dalam selesanya landasan, tapi tetap juga kita teruskan walau kita sama-sama takut dengan pelbagai penerimaan.

Biasalah, darah mudakan suka perubahan? Pasti adanya penentangan. Itu adat pertandingan.

Tak mengapa, saya ada.

Kadang, ada hari dimana kita berdua mati akal, kaedah apa dan lagu apa lagi yang kita nak bedal.

Supaya terhiburnya semua tanpa disangkal-sangkal. Kita tetap cuba cekal walau tahu penat minggu demi minggu kian menebal.

Tak mengapa, saya ada.

Dan jangan risau, walau ada hari dimana riang awak terhakis, menangis tak habis bagai pisau menghiris.

Tetap tak hilang peribadi awak yang umum tahu, seorang yang manis.

Tak mengapa, saya ada.

Semoga Sissy Iman terus kuat dan menganggap semua yang berlaku ini satu cabaran buatnya.

Kalah atau menang adalah adat bertanding, yang penting adalah ilmu yang diberikan oleh para juri serta pengalaman yang pasti akan mengajarnya sesuatu yang berharga.

[MESTI BACA]


Setahun Tak Kerja, Bakal Doktor Ini Tak Kisah Jadi Tukang Cuci Di Sekolah, Lulusan Dari Mesir.

Setahun tak kerja, bakal doktor ini tak kisah bekerja menjadi tukang cuci di sekolah. Biarpun terpaksa melakukan tugas bagaikan buruh, pemuda ini tidak pernah menyesal memilih pekerjaaan itu.

Sebak melihat sikap jati diri yang tunjukkan oleh anak muda ini. Tidak pernah merungut dengan kerja yang dilakukan sementara menunggu peluang pekerjaan dalam bidang perubatan.

Menerusi perkongsian seorang guru, Noorihsham A Rahim menjelaskan rasa kagum  melihat kesungguhan bakal doktor.

Mulanya dia tidak tahu mengenai kelulusan pemuda berkenaan adalah siswazah dari Mesir namun semuanya terbongkar meminta bantuannya untuk menjadi saksi kepada tawaran pekerjanaanya.

Kisah yang menyentuh hati ini menjadi pengajaran buat kita semua bahawa jangan memandang rendah kepada sesiapa sahaja yang bekerja ‘biasa-biasa’ namun hakikatnya punya ilmu yang tinggi.

Pemuda ini masuk bekerja sebagai Pɛkerja Pembersihan Swἀsta di sek0lah saya. Orangnya tidak banyak bicara dan tɛkun melaksanakan tṳgasnya.

Kelmarin, dia ingin berjumpa dengan saya. Bermacam-macam perkara yang terlintas dalam pemikiran saya… Pɛlik!

“Cikgu, saya nak minta tolong!” Katanya penuh tertib.

“Kenapa?” Saya bertanya sambil memerhatikannya.

Dia tersenyum penuh keikhlasan. Makin pelik!

“Cikgu, saya nak minta tolong untuk cikgu jadi saksi sebagai kakitangan kerajaan.” Katanya sambil tersenyum.

“Aduhai, Apa pulak ni!” Gɛtus hati. Saya tɛnung wajahnya. Tiada sebarang kejanggalan. Pelik! Pelik!

Saya semakin berpɛrang dengan perasaan, antara l0jik dan andaian. Dia menyṳa satu b0rang. Saya ambil, baca & merɛnung dia kembali! Saya kagṳm!

Secara sp0ntan saya bertanya kepada dia, “kenapa kɛrja di sini?”

Dia menjawab dengan senyuman, “cari duit, cikgu. Duduk rumah pun bukan dapat apa-apa.”

“Dah berapa lama tak dapat kerja dengan kerajaan ni?” Tanya saya penuh kekȧguman.

“Dah setahun lebih. Saya buat dulu kerja kerja lain dan macam-macam kerja,” katanya.

Saya menandatangan pada ruangan yang diperlukan tanpa rasa curiga. Saya berjabat tangan dengannya. “SELAMAT UNTUK SEMUANYA!” Ucap saya penuh ikhlas. Terasa saya ingin berikan satu tabik hormat kepadanya serta mereka yang bersikap sepertinya.

INGATLAH! DALAM KESUSAHAN PASTI ADA JALAN, DALAM UJIAN PASTI ADA PENYELESAIAN. SATU KESILAPAN BESAR JIKA KITA MERATAPI TAKDIR & APATAH LAGI MENYALAHKANNYA. JANGANLAH JUGA BERSIKAP SEBAGAI SEORANG PENGHUKUM.

KERANA KITA SENDIRI TIDAK PASTI ADAKAH KITA TELAH BENAR-BENAR MELETAKKAN SESUATU YANG HAK ITU PADA TEMPATNYA!

Siapa pemuda itu tadi?

BELIAU BAKAL SEORANG DOKTOR YANG BARU MENERIMA SURAT PANGGILAN UNTUK BERTUGAS DI SALAH SEBUAH HOSPITAL KERAJAAN.

BELIAU MERUPAKAN SEORANG GRADUAN DARIPADA MESIR.

Siapa pemuda itu tadi?

Tuan-tuan & Puan-puan Yang dimuliakan,

Terima kasih atas segala respons terhadap pos Facebook saya ini. Kisah ini hanyalah satu kisah kecil yang berlaku dalam ruang lingkup kehidupan kita. Mungkin banyak lagi kisah-kisah hɛbat yang boleh dijadikan panduan.

Sejujurnya, perkara pertama yang terlintas dalam pemikiran saya? Saya melihat kita dahagakan sesuatu yang boleh dijadikan sumber inspirasi.

Percayalah… Adakalanya sesuatu perkara yang kita anggap kecil tetapi mungkin memberi impak yang besar kepada orang lain.

Semua orang boleh dan mampu memberi hujah dan pendapat masing-masing. Namun, biarlah disantuni dengan adab.
[5:39 PM, 7/24/2022] Nor Yusoff: Kalau ingin belajar mandi, Pertama tɛluk, kedua pantai; Jika ingin diri menjadi, Pertama elok, kedua pandai.

Maafkan saya jika ada kata-kata yang menyinggung hati mana-mana pihak. Tiada sekelumit pun niat untuk berbuat demikian. Terima kasih.

Sumber: Noorihsham A Rahim

Sumber:

Keluarga Talk: Mengukir Bahagia Tidak Semestinya Harus Korban Diri


Inspirasi! Wanita Ini Santuni Anggota Polis British

Inspirasi buat rakyat Malaysia! Wanita ini menjadi kebanggaan setelah rekaan tudungnya menjadi uniform anggota polis British yang beragama muslim. Kisahnya menjadi tular setelah masyarakat melahirkan rasa kekaguman atas kejayaan yang dikecapi di luar negara. Pemikiran cakna diluar kotak, wanita ini layak menjadi idola kejayaan wanita.

Malah, kecemerlangannya itu telah menarik perhatian encik Hafizul Hakim dalam perkongsian dilaman facebooknya. Memang inspirasi!

Inspirasi!

Orang Malaysia reka tudung anggota polis British! Disaat ramai hanya tahu mencari masalah, wanita ini jadi penyelesai masalah!

1. Dr. Eliesmaziah Alias, 45, atau lebih mesra disapa Dr. Elies mengambil langkah berani ketika berjumpa beberapa orang polis atasan ketika satu pameran di UK.

2. Beliau menyatakan tudung sedia ada digunakan anggota polis wanita muslim bertudung tidak sesuai dipakai dari segi rekaan serta material.

Dan disitulah bermulanya sejarah hingga ia menjadi anggota seragam rasmi polis wanita beragama Islam di England.

3. Dr. Elies yang juga merupakan pemegang PhD Biomaterial & Biomedical Engineering bukan sahaja merupakan pemilik kepada tudung sukan jenama ‘MoreSlim’ tetapi juga merupakan pemilik, pengasas dan penyelidik bagi ‘Instant Hijab UK’.

4. Tudung rekaan Dr Elies berbeza daripada segi reka bentuknya, ciri-ciri keselamatan dan yang paling penting tentang komposisi fabriknya yang direka khas.

5. Tudung itu juga ada pengesahan ISO (International Organization for Standardization) EN (European Standard) dan AATCC (American Association of Textile Chemists and Colorists) malah sangat selesa dipakai untuk waktu yang panjang, lama atau keadaan tertekan.

6. Tudung MoreSlim yang boleh dibeli menerusi laman web www.instanthijabs.co.uk itu dilancarkan di London pada April 2018.

Kini pihak bomba di London juga telah meminta Dr Elies untuk mereka hijab bagi kegunaan anggota wanita muslim mereka. Very inspiring!

Saya suka dengan kata-kata ini,

“Whatever the problem, be part of the solution. Don’t just sit around raising questions and pointing out obstacles.”

Hafizul Hakim
Nak ke London, selfie dengan mereka!


Ini Amalan Islam Untuk Wanita Awet Muda Dan Cantik.

Setiap orang wanita tentunya ingin kelihatan cantik setiap masa dan awet muda.  Malah segelintir wanita sukar untuk dipisahkan dengan alat solek kerana itu merupakan senjata untuk sentiasa kelihatan menawan.

Wanita ingin tampil cantik untuk keyakinan pada diri dan tampil cantik untuk suami.

Selain solekan, terdapat cara alami mengikut amalan Islam boleh membuatkan wanita itu kelihatan cantik.

Boleh ikuti amalan ini.

*PETUA UNTUK MENJADI WANITA CANTIK*

1. Amalkan bangun pagi dan mandi sebelum masuk Azan Subuh.

2. Sebaik bangun tidur, sebelum menggosok gigi, minumlah 1 gelas air putih bersuhu bilik. Kulum air tegukan pertama di dalam mulut untuk seketika dan bacakan dalam hati Selawat Nabi 3 x, barulah disusuli dengan menghabiskan segelas air tersebut.

3.Sewaktu membasuh muka di awal pagi atau setiap kali membasuh muka,tadah air ditapak tangan sambil bacakan Selawat Nabi 3x, hembuskan pada air dan usapkan air tersebut ke wajah bermula dari dagu menaik ke atas hingga ke dahi, ulang usapan ini sebanyak 3 x. Jangan basuh muka bermula dari dahi turun ke dagu kerana ini menyebabkan muka cepat berkedut.

4. Selepas solat Subuh, bacalah Surah Yusuf, kemudian teguk sebanyak 3 kali sahaja air suam, InsyaAllah ia membuatkan wajah awet muda dari usia sebenar.

5. Selepas solat Isya’, amalkan baca Al-Fatihah 1 x, Ayatul Qursi 1 x dan surah Al-Waqiah dari ayat 35 hingga 38 sebanyak 7 x, ditiupkan pada segelas air dan niatkan

“Ya Allah perindahkanlah tubuh dan rohku dan perbaikilah hubungan dengan suamiku”

6. Surah Al-Waqiah ayat 35-38 juga elok dibaca di dalam hati sebanyak 3 x sebelum jirusan pertama air ke badan sewaktu mandi.

7. Jangan makan bersulam air, sebaiknya minum air kosong 1 gelas 30 minit sebelum makan, dan 30 minit selepas makan.

8. Amalkan membaca Al-Quran dengan niat ikhlas kerana Allah SWT

9. Perbanyakkan Selawat Nabi, sentiasa sedekah senyuman, perbanyakkan solat Tahajud


Bila Beli Pakaian, Ibu Sila Ikut Formula Ni Kalau Nak Nampak Lebih Tinggi. Memang Menjadi!

Jika hendak nampak tinggi, biasanya kita sebagai orang perempuan ini akan memilih untuk mengenakan kasut bertumit tinggi agar memberi ilusi lebih tinggi dan langsing. Pun begitu, menggayakan kasut bertumit hingga 5 inci atau 8 inci setiap hari, pastinya akan memberikan rasa tidak selesa pada bahagian kaki. Namun disebabkan hendak bergaya, ada juga yang sanggup sakit demi untuk menjaga imej.

Sebenarnya untuk terlihat tinggi, ada cara lain yang lebih menyenangkan untuk anda lakukan. Ini sebagai mana menurut guru imej Puan Mary yang mempunyai pengetahuan dan kemahiran mendalam berkenaan penampilan. Katanya, jika wanita dengan ketinggian bawah 155cm, disarankan semasa membeli pakaian perlu fokus kepada beberapa hal. Nak tahu apakah itu, jom semak!

[su_highlight background=”#fdfcf4″ color=”#8d0e12″]Fokus kita apabila membeli pakaian[/su_highlight]

Cara untuk memastikan pakaian yang dipilih memenuhi tujuan di atas ialah:

Untuk membantu cik puan faham konsep ini, mohon rujuk gambar ini.

Keseluruhan pakaian wanita ini telah memecahkan tubuhnya kepada 4 bahagian berdasarkan perbezaan yang ketara pada gaya ini.

Disebabkan beliau seorang model dengan ketinggian sekurang-kurangnya 165cm, pastinya beliau tidak kelihatan rendah dengan gaya ini.

Namun untuk wanita dengan ketinggian bawah 155cm, gaya ini dengan mudahnya menyebabkan kita kelihatan lebih rendah dan berisi.

Sebagai contoh, wanita berikut mengenakan pakaian dengan hanya dua pecahan jelas.

Gaya pakaian ini amat bagus untuk wanita yang rendah dan wanita yang gempal tubuhnya.

Sumber : Puan Mary